Bioterra ekoizpen ekologikoen azokak 15 urte betetzen ditu\nBioterra ekoizpen ekologikoen azokak 15 urte betetzen ditu. Ostirala hontan ateak irekiko ditu eta igandera arte, sektorearekin zer ikusia duten 170 eraskuketarien produktuen ezagutzeko eta erosteko parada izanen da.\nHonekin batean, beste hitzordu ainitz antolatu dituzte, hitzaldiak, tailerrak edota haurrendako jarduerak besteak beste. Aitor Errazkin\nBioterra azokaren irekitzea, ostirala hontan eguerdiko 12.00etan, azokara sartzeko txartelak 3 eurotan dituzue. 12 urte beherakoentzat doainik. Parking-na doakoa izanen dela jakinerazi dute\n“Pedro Sanchezek ez du inbestidura aurretik ezer negoziatuko”\nOstegunean eta ostiralean eztabaidatuko dute Madrilgo kongresuan , alderdi sozialistak Mariano Rajoyren aurka egin zentsura mozioa. Ion Ansa politika behatzaileak argitasunak eman dizkigu\nKantuz kantu: Koban taldea\nKantuz kantu saioan, Koban taldeak plazaratu duen lan berriaz aritu gera:\nZe berri: Mediapart\nAstelehen oroz bideoegile baten ezagütza egiten badügü. Egünkoan hedabide baten katea dügü aipatüko. Mediapart-ek 1800 bat bideo ezarri beitütü sarean eta jarraikitzen dü aste oroz züzenezko emankizünak egitez. Zer xüxen baden hortan aipatü dü egünko Zeberrin : https://www.youtube.com/user/mediapart/videos\nBadok 14, Euskal kantuari behako bat : Pantxix Bidart, Hazparneko kantari eta musikariak, euskal kantari buruzko emankizun bat aurkezten dizue. Aintzineko kantak, gaurkoak, Pantxixek edota bere lagunek atxemandako « perla » zonbait bai eta munduko kantak. Entzun eta goza … Aldi hontan : Badok 14 #43 :..\nKultur Kuboa : Belako Zaldüna pastorala + Gastibeltza, euskarazko zinema sustatzeko\nNafarroak, federal 1-rat igaiteko txartela eskuratu du\n“Eraldaketa proiektua nahi bada gauzatu, praktikak beharko dira berriz asmatu”\nZe berri emankizuna: Bena ze agitzen da Italian?


Kreditu politika | Fiare Banca Etica\nGure kreditu-politikak zehazten du zein jarduketa-eremutan garatzen den gure kreditu-jarduera oro, gure Manifestu Politikoari jaramon eginez.\nPolitika honen ondoriozko emaitza diren erabakiek garrantzi handia dute koherentzia bermatzeko, eragiketa-jardueraren, estatutuen araberako misioaren eta gure kode etikoaren artean; eta aurrezleekin, bazkideekin eta bezeroekin dugun konfiantza-itunaren oinarria dira.\nEzin liteke zalantzan ipini, izan, badutela garrantzia prozeduren zuzentasunak eta argitasunak, arauei zor zaien begiruneak, zein zuhurki gestionatzeak; baina Fiare Banca Eticaren kreditu-prozesuak ezaugarri bereizgarria du, krediturako merezimendua ebaluatzeko gaitasun beregizkoa, proiektuen elementu ekonomikoei (analisi teknikoa) bezainbestean erreparatzen baitzaie ekonomikoak ez direnei (gizarte, ingurumen eta etika aldetiko sentsibilitatearen ebaluazioa).\n“Nire diruarekin” atalean, Fiare Banca Eticaren Kreditu Politikaren koherentzia egiaztatu dezakezu.\nOndoko sektoreak dira finantzagarri:\nongizate-sistema: osasun-gizarte zerbitzuak, etxebizitza sozialak, asistentziarako mikrokredituak;\nefizientzia energetikoa eta energia berriztagarriak: higiezinak isolatzea, kogenerazioa, eguzki-energia termikoa eta fotovoltaikoa, eolikoa, hidroelektrikoa;\ningurumena: hondakinak kudeatzea, lehengaiak birziklatzea, ekoizpen ekobateragarriak;\ngertuko nekazaritza: produktu organikoak (ekologikoak) ekoitzi eta merkaturatzea; sustatzea merkaturatze-ibilbide laburrak, kontsumo-taldeak eta elikagai-burujabetza prozesuak;\nnazioarteko lankidetza: Kanpo Harrremanetarako eta Lankidetzarako Ministerioak edota estatuaz gaindiko erakundeek aitorturiko garapenerako lankidetza, mikrofinantzak, finantza etiko eta solidarioak;\ngizarte- eta kultura-sustapena: hezkuntza, kultura, kirola, gazte-lekuak, e.a.;\nbidezko merkataritza; hemendik bertatik diharduten entitateak.\nEtika Batzordeari dagokio arlo finantzagarriei buruz gerta litezkeen duda-mudak argitzea.\nFinantzatu ezineko jarduerak\nGiza garapenerako oztopo gertatzen diren jarduerarik finantzatzea baztertzen dugu; bereziki:\narmak ekoitzi eta merkaturatzea; ingurumenean eragin negatibo nabarmena duten jarduerak; erabili eta garatzea energia-iturri eta teknologia arriskutsuak (gizakiondako zein ingurumenerako);\nhaurrak esplotatzea; giza eskubideak urratzea.\nanimalia hazkuntza intentsiboa, egiaztatze ekologikorako estandarretako irizpideak urratuz.\nGiza eskubideak errespetatzen ez dituzten edota ingurumena larri kaltetzeaz arduradun diren erregimenekin zuzeneko hartu-emanak izatea, hala jokatzen dutela agerikoa izanik;\nZientzia arloko ikerkuntza-jarduerak, subjektu ahul edo tutorerik gabekoengan edota animaliengan esperimentatzen badute;\nFinantzazio eskabideak ebaluatzea\nFinantzabide eskarien ebaluaziorako, ezinbestekoa da bezeroa, haren proiektua eta zer-nolako premiak dituen ezagutzea. Finantzazio guztiak ebaluatzen ditu Fiare Banca Eticaren egitura operatiboak, mailegua itzultzeko gaitasun ekonomiko eta finantzarioari dagokionez.\nAntolakundeei emaniko kredituen ingurumen- eta gizarte-aldetiko eragina aztertzeko, Lurralde Antolakuntzako (pertsona eta antolakunde bazkideez osatua) boluntarioek eratutako ebaluazio etiko-sozialerako batzorde batek egiten du analisia. Boluntarioak, hartara, erregistro batean daude; eta aisatzen dute bezeroen krediturako merezimendua adierazle ez-ekonomikoen aldetik ere aztertzea.


Derribos Arias, gaurko belarriekin entzungarria den atzoko taldea - Arrosa\nDerribos Arias post-punk mugimenduan sortutako musika taldea izan zen. 1980ko hamarkadan sortu zuten, movida madrileña izenez ezagutzen den kultura mugimenduaren barnean. Soinu gordina eskaintzen zuten, kaotikoa eta une batzuetan melodikoa ere izan zitekeena. Post-punkaren, punkaren eta psicodeliaren eragina zuten Derribos Ariasen abestiek, eta zentzurik gabeko umorera ere jotzen zuten hitzetan. Talde horri buruzkoak ekarri dituzte Halabedi irratiko esatari Jon Aranburuk eta Ibon Rodriguez musika kolaboratzaileak.\nPosted in ZebrabideaTagged #derribos arias #halabedi #ibon rodriguez #jon aranburu #kolaboratzaile #musika #portada #Post punk #psicodelia #sormen\n"Dantzari txiki egunen egitura mantenduko dugu helduekin, guretzat berria da"


Bi aita edukitzea ipuinaren korapiloa ez denean… | Kinka\n← Euskara eta euskal kultura ume musulmana edo ijitoa bazara\nElkarrizketa bat Alda aldizkarian eskola segregazioaren inguruan →\nBi aita edukitzea ipuinaren korapiloa ez denean…\nPublicado el diciembre 21, 2020 por abarquin\nMari Txiki supermerkatuan liburuaz ari gara (Denonartean, 2020). Pello Añorga da idazlea eta Jokin Mitxelena ilustratzailea, umeentzako hainbeste libururen sortzaileen tandem ezaguna. Liburua 3-6 urte arteko umeentzat da.\nMari Txiki umea supermerkatura joaten da bere gurasoekin; bertan ikusten duen guztia hartzeko gogoa sartzen zaio eta kartsu eskatzen du (“hau”, “hau” oihukatuz objektuei seinalatzen dien bitartean), gurasoak gogaitu arte. (Erne, hemendik aurrera espoilerrak!). Orduan liburuen atalera heltzen dira hirurak eta han liburu batekin liluratuta geratzen da umea, Pintxo txakurra protagonista duena. Txakurrak ere “au, au” esaten du, gure protagonistak bezala. Mari Txiki liburuan murgiltzen da eta bere gurasoek jarraitu ahal dute erosketak egiten, orain lasaitasun gehiagoz.\nAñorgak bere beste obretan erabiltzen dituen elementu batzuk ekartzen ditu testu honetara ere: ume bihurriaren pertsonaia, hitzekin jolasa, liburuen presentzia… Mitxelenak trazu potoloa eta irekia erabiltzen du, eta ñabardurarik gabeko kolore biziak. Liburu bakuna eta erakargarria.\nBadauka, aldi berean, beste ezaugarri aipagarri bat: Mari Txikiren gurasoak bi gizon dira, Montxo aita eta Jontxo aita, haietako bat zuria eta ilehoria, eta besta beltza eta ile kizkurra (azken informazio hori marrazkiak ematen digu). Listo. Eta hori da onena: liburuan ez dela ezer gertatzen zirkunstantzia horiekin lotuta. Bi gizon izatea edota bat beltza eta bestea zuria izatea ez da liburuaren arazoa edo konpondu behar den korapiloa. Dakigunez, hori ez da ohikoa.\nIzan ere –beste testu batean azaldu nuen bezala–, aniztasun afektibo-sexuala agertzen denean haur literaturan, kasu askotan obraren ardatza da, gatazka zentrala, eta liburuaren asmoa mezu irakasgarri bat igortzea da, aniztasunaren aldekoa. Testu horiek beharrezkoak dira oraindik, zeren horrelako familiek pairatuko dute beste batzuek pairatzen ez duten diskriminazioa, eta homofobia eta arrazakeriako pasarteak ezagutuko dituzte. Baina komentatzen ari garena bezalako istorioak ere oso baliotsuak dira, nire ustez, aniztasuna paisajearen ezaugarria delako, “normaltasunez” agertzen delako (ez dakit hitz hori oso gustuko dudan…), eta ez zerbait deigarri edo problematiko moduan. Esan dezadan, bidenabar, aniztasun “arraziala” ez dela batere ohikoa haur literaturako bikoteetan.\nKontua da gero eta gehiago direla horrelako familiak, baina ez daude oso presente umeentzako ekoizpenetan eta haien ikusgarritasuna zeharka handitzea aukera estimagarria da. Pello Añorgak eta Jokin Mitxelenak demostratzen dute ez dela horren zaila, ezta? Gehiago beharko genituzke!\nBide batez, zorionak bioi JUUL saria jasotzeagatik Ispilutxo liburuarengatik (testu honetan komentatu nuen, aniztasunari egiten dion ekarpena analizatzeko). Pello, Jokin, laster arte!\n*Ohar bat: nire lagun batek egile horien beste bi narrazio aurkitu ditu CCYSC izeneko nazioarteko ekimenean: Handia naiz eta Zapatagorri liburuak, hain zuzen, umeek ahoz gora irakurrita. Liburu horietan ere haur bihurri/ausart/kementsu/sortzaileak dira protagonistak.


UDAKO DENBORALDIA GETARIAN: EKAINAREN 15ean T.A.O - O.T.A. APARKALEKU ZERBITZUA HASIKO DA PORTUKO EREMUAN. - Getariako Udala\nInicio >> UDAKO DENBORALDIA GETARIAN: EKAINAREN 15ean T.A.O – O.T.A. APARKALEKU ZERBITZUA HASIKO DA PORTUKO EREMUAN.\nPosted by getariakoudala in Albisteak, Hirigintza\nGetariako Udala - 14/06/2018 / 05:59:44\nOst, 14/06/2018 – 05:59\nEkainaren 15ean hasi eta udako denboraldiak irauten duen bitartean T.A.O- OTA\negongo da moilako eremu guztian.\nZerbitzua kudeatzeko 11 langile kontratatu ditu udalak.\nAparkaleku mugatuaren ordutegia goizeko 10:00etatik arratsaldeko 20:00etara izango da.\n– Ordu bete 1€\n– Egun guztia: 10:00€


Egunkaria aurrera » PSE ziur da ‘Egunkaria’ ez zegoela ETAren menpe, eta absoluzioa eskatu du\nEuskaldunon Egunkaria ez zegoela ETAren menpe, eta, beraz, auzi horretan auzipetuta dauden bost lagunak errugabeak direla uste du PSE-EEk. Jose Antonio Pastor sozialistak jarrera hori defendatuko du gaur Eusko Legebiltzarrean, Egunkaria auzia eztabaidagai izango baita osoko bilkuran. Aralarrek aurkeztu du ekimena, eta PSEk osoko zuzenketa aurkeztu dio. Hala ere, litekeena da gaur, Egunkaria-ren aldeko jarrera dutenen artean zuzenketa bateratu bat egotea.\nPastorrek ohar batean azaldu duenez, Egunkaria-ren aurkako epaiketan fiskalak egindako eskariarekin bat egiten dute sozialistek, eta espero dute epaileak akusatuak absolbitzea, «zazpi urteren ostean ez delako frogatu kazetak ETArekin harremanik zuela». Pastorren esanetan, «pozgarria da garai batean erakundeetatik euskarazko egunkari baten alde egindako apustua ETAren menpe geratu ez izana». Egunkari bat ixtea «salbuespenezko neurria» dela, eta egindako kalteak «konponezinak» direla deitoratu du.\n« Gorbeiara mendi martxa Zigoitiatik Unibertsitateak, askatasunen alde »


Galtza bakero eta takoiekin\n2020ko urtarrilaren 29a, asteazkena | Ordua Euskal Herrian 18:09:10\nZarautz - Getaria - Zumaia (Gipuzkoa)\nIzerdirik atera gabe eta galtza bakeroekin naturaz gozatzea posible al da? Bai. Ez daukagu urrutiko mendi tontorretara, itsaso galduetara, edo baso ezezagunetara joan beharrik. Horiek guztiak ere oso interesgarriak, politak eta gozatzeko modukoak izango dira, zalantzarik gabe. Baina, izan gaitezen errealistak, daramagun bizimodu honekin ez daukagu asti askorik mapetan uxarka aritzeko, turismo gidetan aztarrean ibiltzeko, GR eta PR ibilbideen zailtasun mailak neurtzeko. Askotan, gauden zurrunbilotik irten, off botoiari sakatu eta memento batez agur esateko gogoa etortzen zaigu. Banoa.\nParranda osteko igandeetan, mendiko botak janzteko gogoa izaten al dugu? Ez askorik. Ba ez dezagun behartu geure gorputza, bestela ere nahiko egur ematen diogu eta. Ihesaldi laburrak, bizpahiru ordukoak, prestakuntzarik behar ez dutenak, iristeko errazak, eta batez ere, bakero eta takoiekin egiteko modukoak. Asfaltoa eta natura elkarren ondoan, kontraesanaren armonian dauden tokiak ezagutuko ditugu ihesaldi motz hauek egiteko. Zarautz eta Zumaia arteko kostaldea ederra da, baina postaletako irudi tipiko eta topikoez gain, txoko ezezagunagoak ere badaude bertan.\nBazter ezezagun horietako bat Zarautzen aurkituko dugu. Bertako hondartzak ez dauka sekreturik: marradun toldoak eta urrutira ageri den Getariako arratoia. Baina hondartzatik ez oso urrun txoko berezi bat dago. Parrokia ondotik aldapa gora abiatu eta Vista Alegre auzora iritsiko gara. Maldan eta zuhaitz artean eraikitako etxeek osatutako auzo honen goialdera iritsitakoan, Auzo Elkarteak daukan egoitzaren atzealdean, Vista Alegreko parkea agertuko zaigu beso zabalik. Zuhaitz arteko bidexka ugarietako bat aukeratu eta gorantz abiatuta, abagune politak topatuko ditugu berriketarako edo haurrekin jolasteko. Garai batean, Villapadiernako kondearen jauregia zegoen bertan, eta parke botanikoa osatu zuten mundu guztitik ekarritako landare mota desberdinekin.\nZuhaitzak, zuhaixkak, izeiak, espezie bereziak... denetarik aurkitu daiteke. Baita hain berezia den arkamurka zuhaitza ere –horrela esaten diote Zarautzen artelatzari–, Kantauriko kostan dagoen artelatz basorik aberatsenetakoa osatuz.\nDena den, ezustekorik ederrena parkearen goialdera iritsitakoan aurkituko dugu: Torreoia. 1913an eraiki zuten zirkulu erdiaren forma daukan begiratoki hau eta Gipuzkoan hormigoi armatuarekin eraikitako lehen eraikina da. Hain zuzen ere, Villapadiernatarren alabarentzat eraiki zuten, neskatxak hango ikuspegi paregabeaz goza zezan. Azken harmakadetan, erakunde publikoek ez dute batere zaindu Torreoia. Horregatik da hein handi batean ezezaguna. Dekadentziaren estetika gustatuz gero, terraza aproposa da Zarautzi gain-begirada berezi bat emateko. Inguruko zelaian etzanda ere majo egon daiteke eguzkitan.\nItsaso bazter sekretuak\nMendi aldetik, itsaso bazterrera egingo dugu. Zarauztik Getariara goazela, Getariako moilara jaisteko bidegurutzea baino 100 metro lehenago eskailera batzuk aurkituko ditugu pasealekuan. Itsas bazterreko haitzetara eramango gaitu eskailerak amaitzean hasten den bidexkak. Getariarrek hondartza txikia bezala ezagutzen duten honetan, gaur egun ez dago hondarrik. Haitzak besterik ez daude agerian. Nahiz eta errepidea gainaldean izan, itsasoari begira egoteko toki bakartia da. Batez ere udan gozatzeko tokia da haitzarte hau. Inork txintik esan gabe biluzik jartzeko aukera egon ohi da, baita bakar-bakarrik bainatzekoa ere. Haitz handiak daude bertan, hiru lagun etzateko modukoak. Goizpasa ederra gustuko liburu batekin. Hondarrik ezean, haitzen artetik sartu behar da uretara. Lehorra eta bustiaren arteko eremu horretan, gorputza haitzetara egokitzeko modua ere izaten da, erdi busti erdi lehor, eguzkitan anfibio bihurtuz.\nGetariako arratoia, aipatu bezala, urrutitik begiratuta postaletako silueta ezaguna da. Baina, nork ezagutzen ditu arratoiak bere baitan gordeta dituen sekretu ezkutuak? Getariako moilatik abiatuta, ordu laurden batean arratoiaren tontorrean gara. Bidean, apurka-apurka herriguneko ikuspegi urbanoa lausotzen joan da, eta naturari utzi dio tokia. Alde batera labarrak, olatuak brausta eta brausta. Bestera, zelai eta bidexka txikiak, apatxo eginda itsasoari begira egoteko eserlekuak. Begira egoteko, besterik gabe. Ondo zaindutako ingurua da Getariako arratoia, erosoa. Bertara doanari haurtzaroko paisaia imaginarioak etortzen zaizkio gogora. Altxorraren uhartea esatea gehiegitxo izango da, baina antzeko zerbait. Tontorrerako bidean topatuko dugu itsasargia. Eta arroka puntan dagoen eraikin misteriotsu honen aurrean, betiko galdera: “Norbait bizi ote da hor? Eta hala bada, nola bizi ote da?”. Bizimodu desberdina, seguru. Itsasargiarekin batera agertuko zaigu Zumaia inguruko kostaldea, eta arratoiaren tontorra gertu izango dugu, gain-gainean Katxapo duela. Katxapo izena du bertan dagoen eraikin zuri zaharkituak. Dekadentzia ukitu bat berriro ere. Batetik, herriaren ikuspegi ederra daukagu bertatik. Bestetik itsasoa zabal-zabal. Zelaiak ere badaude goialdean, eta labarretarako mugak ondo itxita daude. Familiarekin bazkaltzera joateko toki egokia da Katxapo. Haurrek primeran pasatzen dute bertan jolastuz, inguru desberdina iruditzen zaie, eta bidaia antolatzen duenarentzat ez da batere konplikatua eta bertara iristea. Eguraldiak, bat-batean, muturra okertuz gero, berriz, moila bertan dago.\nAsfaltoa eta itsasoaren artean jarraituz, Zumaia aldera egingo dugu. Dozena erdi inguru bihurgune pasatu ondoren, tunel zatar baten azpitik pasatuko gara. Zenbat diru gastatu ote dute errepide honetan? Garapenaz hizketan, hau behintzat, jasangaitza. Iraunkorra ez dakit. Tunela pasatu ondoren, malda gora goazela, errepide ondoko babes hesian eten bat topatuko dugu. Hau da gure parentesia. Sasi eta zuhaixka artean behera joango gara, apurka-apurka errepidea atzean utziz. Metro gutxiren buruan, erabat aldatzen da ingurua eta paisaia, autoak derrepente ahaztuko ditugu. Behera goazela, ezkerretara zabalgune bat topatuko dugu, zelaitxo batekin. Maitaleekin edonolako (bai, edonolako) joko-jolasak egiteko parada ematen du zelai txiki honek. Hori bai, gu etorri garen bidetik, edonoiz, norbait agertu daitekeela kontuan izan behar. Ikuspegiari eta itsasoaren zaratari pasioa gehitzea bakarrik falta da.\nDena den, zabalgunetik beherago ere joan daiteke. Belar eta haitz artean, egurrezko mahai bat dago bertan jarrita, zahartuta jada. Koadrilarekin edo lagun taldearekin parranda ondoreneko biharamunak pasatzeko toki egokia da. Litxarreriaz betetako zorroak eta bezperako oroitzapenak. Dena den, neuronak ondo izanez gero ere, toki ederra. Badaude kubo formako haitz erraldoi pare bat, Moneo arkitektoak inspirazioa non bilatu zuen salatzen dutenak. Bidexkatik haitz artera jauzi eginda, itsas bazterreraino jaisteko aukera dago; ahal dela itsas beherarekin eta eguraldi onarekin jaisteko. Itsaso zakarrarekin ere, haitz arteko igerilekuan olatuak nola apurtzen diren ikusteak merezi du.\nKostaldeko bideari jarraituz, Zumaiaraino iritsi gara. Hemen ere badago ihesbiderik. Aldi berean, zibilizaziotik gertu eta urruti egoteko aukera topatuko dugu Inpernupen. Moilatik itsaso aldera doan pasealekua hartu, eta Talaipe jatetxera iritsitakoan, ezkerretara egin behar da. Gora begiratuta, laster ikusiko dugu Zumaiako itsasargia. Lehengo galdera burura. Itsasargiaren mendi malkarrean irekiune bat aurkituko dugu, aurrera egin, eta itsasoarekin tupust eginez. Asko zaindu gabeko gunea da Inpernupe ere, eta batez ere, udan itsasbeherarekin atera dakioke zukua. Bainatzeko eta eguzkia hartzeko aukera ematen du Inpernupek. Hala ere, udazken eta neguan paseatu ondoren, petrilean eseri eta pipitak janez berriketan egoteko ere leku aproposa da. Urola ibaia nola itsasoratzen den ikusteko pasealekuaren muturreraino joaten bagara, aldiz, Zumaiako Paolera iritsiko gara. Han ere, itsaso barnera sartzen den hormigoizko beso horretan, gustura egoten da.\nPentsatzen jarrita, paradoxikoa da: naturaren legeen kontra eraikitako tokian lortzen baitugu naturaz gozatzea. Kontraesanaren mugan, berriz ere. Baina bagoaz.


Soilik 2. Batxilergoko ikasleak eta laguntza behar dutenak klasera itzultzea eskatu dute sindikatuek | Euskal Herria | Naiz\nSoilik 2. Batxilergoko ikasleak eta laguntza behar dutenak klasera itzultzea eskatu dute sindikatuek\nEAEko hezkuntza sistemako sindikatuek ikasturte amaiera «seguru, adostu eta kalitatezko» baterako proposamena helarazi diote Lakuako Gobernuari. Azken asteotan Hezkuntza Sailak «inprobisatu» egin duelakoan daude eta deitoratu dute aldaketa guztiak sektoreko eragileekin adostu gabeak izan direla. Eskatzen dute ikastetxe guztiei irizpide berberak finkatzea eta ikasgeletara itzuliko diren ikasleak soilik 2. Batxilergokoak eta errefortzuren bat behar dutenak izatea.\nLaudioko institutua, koronabirusagatik ixteko agindua eman zuten egunean. (Luis JAUREGIALTZO / FOKU)\nLakuako Gobernuko Hezkuntza Sailak maiatzaren 25era atzeratu zuen irakasle eta ikasleen ikasgeletarako itzulera. Sektoreko sindikatu eta eragileen presioaren ondotik, astebete atzeratzea erabaki zuen eta gainera, ikastetxe bakoitzak bere azpiegituren araberako itzulera planifikatu zezala erabaki zuen.\nAzken aldaketa hauengatik, ELA, LAB, Steilas, CCOO eta UGT sindikatuen iritziz Hezkuntza Saila «inprobisatzen» aritu da, «bizi dugun pandemia larriak eskatzen dituen osasunerako berme-irizpideak lehenetsi gabe, ikuspegi pedagogikoak kontuan izan barik eta beharrezko adostasunik gabe».\nAldaketak eta erabakiak langileen ordezkariekin partekatu gabe hartu dituela leporatu diote eta aldebakarrekoak diren erabakiak bertan behera utzi ditzatela eskatu diote. Salaketa hau aurretiaz ere egin zuten sindikatuek eta hori izan zen arrazoi nagusia, maiatzaren 18ko greba iragartzeko –azkenean bertan behera geratu zena, klasera itzulera atzeratu ostean–.\nGertaera hauen aurrean, sindikatuek «hutsuneak» igarri dituzte Hezkuntza Sailaren planteamenduan eta horregatik, proposamen batzuk helarazi dituzte. Laburbiltzearren, osasun protokolo eta zein beste dokumentuetako gabeziak langileen ordezkariekin osatzea aldarrikatzeaz gain, beharrezko ikusten dute ikastetxe guztiei irizpide berberak finkatzea: «Horrela, ikastetxe desberdinetako ikasleen arteko arrakalarik sortu edo areagotzea saihestuz».\nAurrez aurreko ikasketei ekiteko beharrak 2. Batxilergoko ikasleek –uztailean selektibitatea daukatelako– zein errefortzu edo laguntzaren bat behar duten horiengan zentratzea eskatzen dute –hala nola, arrakala digitalaren ondorioz konfinamenduaren ondorio kaltegarriak modu gehigarri batean jasan dituzten–.\nEz dituzte mobilizazioak baztertzen\nHurrengo astean osasuna bermatu gabe ikastetxeren batean aurrez aurre ikasketak abian jarriko balira, sindikatuek ez dute baztertzen mobilizazioak iragartzea: «Sindikatuok gure esku dauden tresna guztiak abian jarriko ditugu langile eta ikasle horien osasuna babesteko».\nSindikatuek, modu bateratuan, ez dute partekatzen ezta ere aste honetan Lakuatik iritsi den agindua. Modu telematikoan jarduten zebiltzan irakasleak –maila guztietakoak– ostegunetik aurrera, modu antolatuan, ikastetxeetara itzultzea eskatu du Hezkuntza Sailak.\nLakua ordena la vuelta gradual del profesorado a las aulas de la red pública desde mañana


<Doitu irudiaren kalitatea>\n<Doitu irudiaren kalitatea>\nZehaztu kopiatu eta inprimatzeko irudiaren kalitatearen doikuntza.\n<Doitu auto. mailaketa>\n<Zuzendu auto. kolore-aldaketa>\n<Koloretako inprimatzearen intentsitate-ezarp.>\n<Doitu zooma modu finean>\n<Doitu koloretan inprimatzeko erabiltzen den toner-bol.>\n(Ezarp./Gorde) <Doitzea/Mantentzea> <Doitu irudiaren kalitatea>\nInprimatzearen gradazioa jatorrizko dokumentuaren aldean oso ezberdina bada, zuzenketa honek inprimatzea doituko du jatorrizko dokumentuaren antz handiagoa izan dezan. Mailaketa doitzea\n<Mehea/Soila/Birziklatua> ezartzen denean:\n<Doitze osoa>: Paper-hautaketa, <Start Printing>\n<Doitze azkarra>: <Hasi>\n<Lodia> ezartzen denean:\n<Inprimagailurako 1200 dpi> ezartzen denean:\n<Abiarazi doitze osoa erabiltzean>: <On>, <Off>\nMailaketa-doikuntza automatikoa egitean <Doitze osoa> hautatzea gomendatzen da. Hautatu <Doitze azkarra> azkarragoa eta hain osoa ez den doikuntza egiteko ohiko erabateko doikuntza-birkalibratzeen artean.\nProba-kopiak ez dira zenbatzen kopiaren edo inprimatzearen orri-kopuru totalaren barruan.\nInprimatutako kopien eta originalaren dentsitatearen artean alde handia badago, honek eskaneatze-dentsitatea egokitzen du originalaren antza handiagoa izateko. Dentsitatea doitzea\n<Copy>: <Argia>, <Iluna> (9 maila)\n<Zuri-beltzez bidali/eskaneatu eta gorde (poston. ezik))>: <Argia>, <Iluna> (9 maila)\n<Koloretan eskaneatu bidaltzeko/Eskaneatu eta gorde>: <Argia>, <Iluna> (9 maila)\nInprimatutakoaren irudiaren zenbait eremuren dentsitatea irregularra bada, zuzenketa honek inprimatzea doitzen du dentsitatea homogeneizatuz. Dentsitate irregularra zuzentzea\n<Dentsitometro -zuzenketa> ezartzen denean:\n<Ikusizko zuzenketa> ezartzen denean:\n<Fine Adjust>, <Inprimatu proba orrialdea>, <Restore Initial Settings>, <Berrezarri aurr. ezarpenak>\n<Eskanerraren zuzenketa> ezartzen denean:\nPaper-hautaketa, <Start Printing>, <Hasi eskaneatzen>\nInprimatzearen koloreak agortu edo lausotzen badira, baliteke koloreen arteko ezberdintasunak egotea (koloreen erregistro okerra). Zuzenketa horri esker, koloreek ezberdintasunik ez izateko doitzen du inprimatzea. Koloreen arteko ezberdintasunak zuzentzea\nEzarpen honek koloreak aseago bilakatzeko aukera ematen dizu kolorez inprimatzean. Koloreak garbiagoak bilakatzea\nEzarpen hau bakarrik da eraginkorra postontzian gordeta dauden dokumentuen (eskaneatutako datuak) kopiatze- eta inprimatze-lanetarako.\nKopiatutako irudiaren tamaina jatorrizko dokumentuaren tamainaren aldean oso ezberdina bada, doikuntza zehatza gauzatuko da inprimatutako tamainak jatorrizkoaren tamainaren antz handiagoa izan dezan. Irudiaren tamaina doitzea\n-% 1, % 0 eta +% 1 artean (% 0,1eko gehikuntzekin)\nEzarri bilbe-patroia mailaketa eta ertz leunagoko irudiak inprimatzeko. Bilbe-patroia ezartzea\nKolorez inprimatzean erabiliko den toner-kantitatea doituz, baliteke marra eta irregulartasunen moduko arazoak murriztea. Kolorez inprimatzerakoan erabiltzen den tonerra murriztea\n> Ezarpenak/Gordetzea > <Doitzea/Mantentzea> > <Doitu irudiaren kalitatea>


Eraldaketa digitalak lidergoa eta estrategia behar du | EA - Eusko Alkartasuna\nHasiera » Albisteak » Eraldaketa digitalak lidergoa eta estrategia behar du\nEraldaketa digitalak lidergoa eta estrategia behar du\nArgitaratua honek egina: Prentsa Bulegoa data Ots 19, 2021 honetan: Albisteak, Berriak\nEAEko eraldaketa digitalak lidergoa eta estrategia behar duela adierazi du Lore Martinez Axpe, EH Bilduko legebiltzarkideak gaurko Eusko Legebiltzarreko Kontrolerako Osoko Bilkuran. Martinez Axpek adierazi duenez, Eusko Jaurlaritzak ez ditu esparru horretan lehentasunak finkatu, eta “norabiderik gabe, noraezean goaz, tokiko IKT enpresa eta profesionalen jakintza babestu gabe”.\nGaldera zuzena egin dio Martinez Axpek Arantza Tapia, Ekonomia Garapena, Jasangarritasuna eta Ingurumen sailburuari, eraldaketa digitala era inklusiboan egiteko zer asmo duen jakin nahian eta lanean has dadila eskatuta. Izan ere, Covidaren eraginaren pean bizitako urtean “teknologia digitalak daukan pisu eta garrantziak handitu eta berrestu den bitartean, herri ikuspegia izango duen eraldaketa digitalaren estrategia integral bat falta dela agerian geratu da”.\nEmakumeek sektore horretan izan behar duen papera eta euskara bultzatzearen beharra azpimarratu du bereziki Martinez Axpek. Era berean, atzerriko enpresa handiek Araba, Bizkaia eta Gipuzkoan sortutako hainbat teknologia enpresa txiki erosi dutela azaldu du EH Bilduko legebiltzarkideak, eta Ibermatica eta Euskaltelekin gertatutakoa “lazgarritzat” jo du: “Ibermatica: euskal informatika enpresa handienak 2013tik, ProA capital arrisku-kapitaleko funtsak kontrolatzen du, eta Euskaltel, herri honek zeukan telekomunikazio azpiegitura indartsuena eta denon artean ordaindu genuena ere saldu zen”.\nIzan ere, azken urteetan IKT enpresen sektoreak utzikeria handia jasan du, Martinez Axpek salatu duenez, eta “bertako erakundeek balioan jartzen ez zituzten bitartean, atzerriko IKT enpresek aukera aprobetxatu dute”.\nHAZI fundazioak plegu teknikoetan software eta hardware askea debekatzea ulergaitza adierazi du Martinez Axpek, eta ea Gobernuaren eraldaketa digitalaren ereduan sw eta hw askea debekatu eta euskarak lekurik ez duen galdetu du.


Gosari osoa hartzen duten haurrek errendimendu akademikoa hobetzen dute eta gutxiago gaixotzen dira | Consumer\nGosari osoa hartzen duten haurrek errendimendu akademikoa hobetzen dute eta gutxiago gaixotzen dira\nFuntsezkoa da eguneko lehen otordu hori ez gainditzea energia nahikoa izateko eta antsietatea murrizteko.\nGosari osoa hartzen duten haurrek (esnea, fruta eta karbohidratoak) nota altuagoak ateratzen dituzte, energia gehiago dute, jarrera positiboagoa dute eta gutxiago gaixotzen dira, nutrizioan espezializatutako Rubén Bravo naturopatak dioenez, Obesitatearen Europako Institutukoa da (IMEO). Gainera, nerabezaroari begira, ez gosaltzeak eragiten duen antsietatea murrizten du, eta haurrak hazi ahala, agresibitate bihur daiteke.\nBravok nabarmendu du nerabezaroan kontsumitzen direla azukre-igoeragatik haurrarengan estimulu handiak sortzen dituzten litxarreriak. Medikuak dio hazkuntza-etapa horretara arte gantz-zelulak sortzen direla, eta zelula horiek haur bati “bizitza osorako” gehiegizko pisuari eusten lagun diezaioketela. Hori dela eta, Bravok azpimarratu du garrantzitsua dela eguneko lehen otordu hori ez gainditzea. Otordu hori baraualdi “oso luze” baten ondoren sartzen da, eta elikagaien ekarpen energetikoarekin “lotan” dauden garuneko funtzioak erreaktibatzen ditu.\n“Gosariak orekatua eta pertsonalizatua izan behar du, haurraren adinari, pisuari eta jarduera fisikoari dagokienez”, dio Bravok. Gainera, esnekiak, zerealak, fruta edo zuku naturala eta proteina bat, urdaiazpikoa edo bestelako fianbrea behar dira. “Lehen otordu horren ekarpen energetikoak ikasleen elikadura-beharren %30 eta %35 artean bete beharko luke”, dio doktoreak.\nIMEOko kideak deitoratu egiten du haurren %8 gosaldu gabe joaten dela eskolara. Horrek kontzentratzeko eta oroimenean egoteko zailtasunak sortzen ditu, nekatuta sentitzen da eta, epe luzera, haurren obesitatearen zifrak handitzen ditu. Gaur egun, 3 eta 12 urte bitarteko hiru espainiarretik batek pisu egokia baino handiagoa du, Thao Fundazioak berriki egindako azterlan baten arabera. Lan honek gosaltzeko garaian espainiarrek dituzten jarrerak ebaluatu ditu. Ondorioek erakusten dutenez, “denbora eta interes falta” dago lehenengo janari horren aurrean, eta “ezinbestekoa da eta bitamina- eta energia-ekarpen nabarmenik gabea”.\nGosari “idealaren” formula garatzeko asmoz, IMEOk tailer batzuk egin ditu, eta haurrek “3S gosaria” prestatzen ikasiko dute. Formula hori txikienentzat sortu da, eta janari osasuntsuaren hiru elementu nagusiak konbinatzen ditu: iraunkorra, osasungarria eta soziala. Kanpaina honen bidez, familiak kontzientziatu nahi dira gosari osasungarri, jasangarri eta soziala partekatzearen garrantziaz; izan ere, institutu horrek azpimarratzen duen bezala, familian gosaltzeak haurraren portaera onak sustatzen ditu, eta familia-loturak sortzen laguntzen du.\nantsietate energia gehiegizko pisu gosaldu obesidad-eu


Inicio » Colectivos » INMIGRANTES » Izapideen gida » UDAL ZERBITZUAK\nHiritarra Atenditzeko Zerbitzua (HAZ)\nBarakaldoko Udalak Hiritarra Atenditzeko Zerbitzua (HAZ) du, Administraziora gerturatzea errazten duen eta erantzun bizkor eta eraginkorra ahalbidetzen duen informazio eta izapide puntu bat.\nZerbitzu hori zuzena izan daiteke hiriko hiru puntutan (Barakaldoko erdigunea, San Bizentiko bulegoa eta Gurutzetako auzoa) edo telefono bidezkoa (010 telefono zenbakia) eta gazteleraz, euskaraz, ingelesez, alemanez, frantsesez eta errusieraz erantzun dezake.\nHAZak ondoko gaien berri ematen du: udal zerbitzu eta izapideak, espedienteen izapide-egoera; udaletik kanpoko zerbitzu, entitate eta izapideak; beste izapide batzuk: ogasuna, erroldatzea, familia biltzeko etxebizitzaren bizigarritasun-txostena eskatzea; atzerriko egoiliarrak gonbidatzea; sustraitze sozialaren txostena eta proposamenak, oharrak eta erreklamazioak jasotzea.\nHiritarra Atenditzeko Zerbitzua (HAZ) Gurutzetako bulegoa\nHiritarra Atenditzeko Zerbitzua (HAZ) San Bizentiko bulegoa\nHerritarrek bulegoetara joan beharra ez edukitzeko telefono bidezko sistema erabilerraza.\n08:00etatik 20:00etara funtzionatzen du, etenik gabe, urteko egun guztietan, urtarrilaren 1ean eta abenduaren 25ean izan ezik.\nUdalarekin zerikusia duten gaiei erantzuten diete batez ere; eta ahal izanen gero, Bilbori edo erakundeei buruzko informazioa ere ematen dute; hau da, erakunde publiko, herritarren elkarte, ekipamendu, zerbitzu, garraio publiko, komunikabide, agenda kulturalari eta abarri buruzko informazioa ematen dute.\nBilbotik deitzen ez bada edo sakelako telefonoa erabiliz gero, zenbaki honetara deitu behar da: 944010010.


Plangintzaren hirugarren zikloaren Gai Garrantzitsuen Eskema (2021-2027) - Plangintza hidrologikoa. Kantauri Ekialdeko Plan Hidrologiko berria (2015-2021)\nPlangintzaren hirugarren zikloaren Gai Garrantzitsuen Eskema (2021-2027)\nPlangintza Hidrologikoaren prozesuan Gai Garrantzitsuen Eskema egitea funtsezko elementua da, Hasierako Dokumentuen ondoren eta Plan Hidrologikoa bera egin aurretik burutzen dena. Aipatutako Eskemaren helburua demarkazio hidrografikoaren arazo nagusiak eta konponbiderako aukera posibleak identifikatzea da, bai eta Plana garatzeko jarraibideak zehaztea ere.\n2019ko irailaren 27an argitaratu zen EHAAn Uraren Euskal Agentziako Zuzendari Nagusiaren Ebazpena, Kantauri Ekialdeko Demarkazio Hidrografikoari dagokion Gai Garrantzitsuen Behin-behineko Eskemaren kontsulta publikorako aldia irekiko zela iragarri zuen, Euskal Autonomia Erkidegoko barne arroen eremuan (plangintzaren hirugarren zikloa, 2021-2027). Hasieran emandako sei hilabeteko epea aldi baterako eten zen 2020ko martxoaren 14tik aurrera, COVID-19k eragindako osasun-krisia kudeatzeko alarma-egoera deklaratzen duen martxoaren 14ko 463/2020 Errege Dekretuaren hirugarren xedapen gehigarriak xedatutakoa aplikatuta. Ekainaren 4an argitaratutako Uraren Euskal Agentziako zuzendari nagusiaren ebazpenak kontsulta publikoaren epea 2020ko urriaren 30era arte luzatuko zela iragarri zuen.\nKantauriko Konfederazio Hidrografikoak eta Uraren Euskal Agentziak, demarkazio honetako administrazio hidrauliko eskudunek, Eskema batera egin dute eta demarkazio osoari dagokio. Hala ere, ebazpen horiek Euskal Autonomia Erkidegoaren eskumen-zatian soilik izan dute eragina, hau da, barne arroetan.\nKontsulta publikoarekin batera, parte-hartze aktiboko prozesu bat garatu da, eta, horri esker, Eskemaren edukien berri eman ahal izan zaie herritarrei eta, bereziki, uraren kudeaketarekin zerikusia duten eragileei, bai eta ekarpenak eta ideiak bildu ere, eskemaren edukiak osatzeko edo hobetzeko.\nProzesu horien ondoriozko alegazioak eta iradokizunak sartu ondoren, eta Uraren Kontseiluak aldeko txostena eman ondoren, Uraren Euskal Agentziako Erabiltzaileen Batzarrak Gai Garrantzitsuen Eskema onartu du 2020ko abenduaren 21eko bilkuran.\nPlan Hidrologikoa, Uholde Arriskua Kudeatzeko Plana eta Lehorteen Plana koordinatzen direla bermatzeko eta plan horiek bete behar duten ingurumen-ebaluazio estrategiko arruntaren prozedura batera izapidetzen ari da, Ingurumen Ebaluazioari buruzko abenduaren 9ko 21/2013 Legearen 6. artikuluarekin eta Planen ingurumen-ebaluazio estrategikoaren prozedura arautzen duen urriaren 16ko 211/2012 Dekretuaren 4. artikuluarekin bat etorriz.\nMemoria. (PDF, 1 MB)\nEranskina. Gai garrantzitsuen fitxak (PDF, 8 MB)\nEranskina. Parte-hartze publikoko prozesuaren txostena (Gaztelaniaz). (PDF, 101 MB)\nIngurumen-ebaluazioaren hasierako dokumentua\nHasierako dokumentu estrategikoa (pdf, 6 MB) (Gaztelaniaz).\nEranskina (pdf, 34 MB) (Gaztelaniaz).\nEranskina (pdf, 114 Kb) Gaztelaniaz).\nAzken aldaketako data: 2021/02/02


Leongo Herria - Wikipedia, entziklopedia askea.\nHiriburu historikoa Leon\nAzalera 38.476 km²\nAdministrazioa Gaztela eta Leonen menpe dago.\nLeongo Herria (leoneraz: País Llionés) zenbait erregionalista eta nazionalistak Leon, Zamora eta Salamancako probintziek osatzen duten lurraldeaz aritzeko darabilten izena da. Gaur egun ez du inolako onarpen ofizialik.\nLeongo Herriaren hiriburua León da. 1.046.334 biztanle ditu (2005), 38.436 km², eta 27,22 biztanle/km²-ko biztanleria dentsitatea.\nLurralde aldarrikapen hau egiteko, asturleoneraren aldaera den leoneran oinarritzen dira, bai eta Gaztelatik bereizteko nahian ere. Gaur egun, hala ere, hizkuntza hedatuena eta ofiziala gaztelania da. Era berean, historiari erreparatuz, Leongo Erresuma aldarrikatzen dute.\nSakontzeko, irakurri: «Leonesismo»\nEgun, Leongo Herriaren kontzeptua PREPAL (Partido Regionalista del País Leonés), PC-RL (Partíu Carlista'l Reinu de Llión) eta UPL (Unión del Pueblo Leonés) alderdiek aldarrikatzen dute, azken honen gazte erakundearekin (Conceyu Xoven) batera. Horiekin batera, UPLren gertuko UPSa (Unión del Pueblo Salmantino) eta PAL-UL (Partido Autonomista Leonés - Unión Leonesista) alderdiek ere aldarrikapen bera egiten dute. Talde hauei guzitei leonesista deritzaie.\nAlderdi leonesisten emaitzak 2003ko autonomia hauteskundeetan\nBarrutia Errolda Parte-hartzea UPL PREPAL Guztira\nBotoak % Botoak % Botoak %\nLeon 421.768 311.451 56.136 18,13 347 0,11 56.483 18,24\nSalamanca 293.000 215.989 - - 457 0,21 457 0,21\nGuztira 886.835 656.958 60.057 9,14 1485 0,23 61.525 9,37\nAlderdi leonesisten emaitzak 2007ko autonomia hauteskundeetan\nBarrutia Errolda Parte-hartzea UPL PREPAL UPSa PAL-UL Guztira\nBotoak % Botoak % Botoak % Botoak % Botoak %\nLeon 417.292 298.344 40.296 13,60 396 0,13 - - 4.982 1,68 45.674 15,41\nZamora 167.976 123.792 686 0,56 607 0,59 - - - - 1.293 1,15\nSalamanca 291.265 209.647 - - 576 0,28 7.681 3,69 - - 8.257 3,97\nGuztira 876.533 631.753 40.982 6,49 1.579 0,25 7.681 1,22 4.982 0,79 55.224 8,74\nGaztelania da hizkuntza hedatuena, baina hizkuntza gutxitu propioa ere badaukate: Leoiera; Asturiera eta Miranderarekin senidetuta eta asturleonera hizkuntza orokorraren osagaia.\nHalaber, galizieraren aldaera bat hitz egiten dute Bierzoko eskualdearen hainbat lekutan, Leongo probintziaren mendebaldean.\nAzken aldaketa 26 azaroa 2019(e)an, 22:07(e)tan\nOrriaren azken aldaketa: 26 azaroa 2019, 22:07.


Arizmendi ikastolak elkartasuna adierazi die Fagor Etxetresnen erabakiak zuzenean nahiz zeharka eragingo dien guztiei - Debagoiena - Goiena.eus\nArizmendi ikastolak elkartasuna adierazi die Fagor Etxetresnen erabakiak zuzenean nahiz zeharka eragingo dien guztiei\nGoiatz Arana 2013-10-22 10:42\n"Egoera larri honek eskatzen duen erantzun eraginkorra bilatzeari ekingo" diotela iragarri dute ikastolatik. Albiste barruan, kaleratutako jakinarazpena, osorik.\n"Bazkide / ikastola kide agurgarria,\nGu gara, zu eta ni, euskaldun eta kooperatibista, euskal ekintza kooperatiboa praktikatzen dugu, zuk eta nik, geuk, hemen eta orain, Leintz Bailaran.\nARIZMENDI ikastola, MONDRAGON TALDEKO kooperatiba da, hezkuntza-kooperatiba, hain zuzen ere. Ikastola garelako, hezkuntza-kooperatiba euskalduna izatea dugu ezaugarri bereizgarria. Geure seme-alabei, gure haur eta gazteei, geure ikasleei, alegia, lagundu nahi diegu, bizitzan sortuko zaien edozein egoerari aurre egiteko pertsona euskaldun konpetenteak izaten. Eta aldi berean, guk, helduok, ikastolako profesionalok, gurasook eta kolaboratzaileok geure burua hezten dugu, heziz elkarri laguntzen diogu, geure ikasleekin batera, geure inguruko eragileekiko interakzioan.\nUne mikatzetan du abagunerik onena elkartasuna erakutsi nahi duenak, gozoetan ere ezinbestekoa dela ahaztu gabe. FAGOR Etxetresna Elektrikoak kooperatiba egoera larrian dugu, enpresa bera eta bertako langile den pertsona bakoitza. ARIZMENDI ikastola osoak bere elkartasuna agertu nahi du, bai FAGOR Etxetresna Elektrikoak kooperatibako langileei, eta bereziki ikastolan bertan zuzen edota zeharka egoera larri honek eragiten dien guztiei.\nEta elkartasunarekin batera, ARIZMENDI ikastolak ekingo dio egoera larri horrek eskatzen dion erantzun eraginkorra bilatzeari, bai epe laburrera, bai epe ertainera, izan ere, gure ikastolak bere ikasleak hezi behar ditu edozein egoerari aurre egiteko, euskalduntasunetik eta kooperaziotik. Halaxe jokatu beharra dauka, hezkuntza-kooperatiba bezala, alegia, bere inguruan suertatzen zaizkion egoera guztien aurrean, beren ikasleek lekukorik onena izan dezaten hitzetan eta ekintzetan.\nAnimo, horretan saiatuko gara, zu eta ni, gu, eta erakutsi dezagun euskaldun eta kooperatibista izaten dakigula".


Espainiako ikertzaileek meloiaren genoma osoa lortu dute | Consumer\nEspainiako ikertzaileek meloiaren genoma osoa lortu dute\nGure herrialdeko ekimen publiko-pribatu batek landare espezie handiago baten genoma osoa lortzen duen lehen aldia da.\nEspainiako bederatzi ikerketa-zentro publiko eta pribatuk osatutako partzuergo batek meloiaren genoma lortu du, mundu osoan interes ekonomiko handiena duen espezieetako bat, Ikerketa Zientifikoen Kontseilu Gorenak (CSIC) iragarri duenez, “lehenengo aldia da Espainiako ekimen publiko-pribatu batek landare espezie handiago baten genoma osoa lortzen duela (lorea dute eta haziak ekoizten dituzte), eta, gainera, teknologia berri eraginkorragoak erabiliz egin dute. Meloiaren genoma osoaz gain, zazpi barietateko genomak sekuentziatu ahal izan dituzte ikertzaileek.\nMelonomics proiektua Genoma España fundazioak jarri du abian, eta bederatzi ikerketa-zentroren eta bost enpresaren laguntza izan du, denak bost autonomia-erkidegotan banatuak. “Proceedings of the National Academy of Sciences (PNAS)” aldizkarian argitaratutako lanaren buru Pere Puigdomènech (CSIC) izan da, eta Jordi García Mas, Instituto de Investigación y Tecnología Agroalimentacion-eko (IRTA) Bartzelonako Ikerketa Zentroan (CRIGOM) lan egiten dutenak. Erregulazio Genomikoko Zentroko Roderic Guigók zuzendutako taldearen laguntza ere izan du.\nAzterketaren emaitzen arabera, meloiak 450 milioi base-pare eta 27.427 gene inguruko genoma du, bere ahaide hurbilenak, pepinoak, baino askoz handiagoa, 360 milioi base-pare ditu. “Tamaina-diferentzia, neurri handi batean, elementu transponibeen anplifikazioari zor zaio, eta ez da ikusten genomaren bikoizketa berririk, oso ugariak baitira landare-espezieetan”, azaldu zuen Puigdomènech-ek.\n“Gaixotasunekiko erresistentzia eman diezaioketen 411 gene identifikatu ditugu meloian. Oso gutxi dira, eta, hala ere, meloiak hainbat ingurunetara egokitzeko gaitasun handia du”, nabarmendu zuen CSICeko ikertzaileak. Azterketa horretan, genoma hori filogenetikoki hurbileko beste genoma batzuekin konparatzean, espezie horien genoman aldaketak nola egiten diren ikusi zen, oso aldakorrak baitira.\nAztertzeko beste alderdi interesgarri bat frutaren heltzearekin lotuta dago. Prozesu horretan, gustua eta aroma bezalako ezaugarriak definitzen dira. Ikertzaileek prozesu horietako batzuekin lotutako 89 gene identifikatu dituzte: 26 karotenoen metaketari dagozkio (horrek ematen dio kolorea meloiaren mamiari), eta 63, azukre-metaketari, eta, beraz, meloiaren zaporeari, horietatik 21 ez baitziren lehen deskribatu. Jordi García Mas IRTAko ikertzaileak adierazi zuenez, “Interes agronomikoko ezaugarriekin lotutako geneak eta geneak ezagututa, espezie horren hobekuntza genetikoan aurrera egin ahal izango da, plagekiko erresistenteagoak diren eta kalitate organoleptiko hobea duten barietateak ekoizteko”.\ngaixotasunak genoma-eu maduración-eu melón-eu organoléptica-eu


Kalitate akustikoak neurtzen du espazio bateko ezaugarri akustikoak eremu horretan egiten diren jardueretarako zer mailatan diren egokiak, besteak beste immisio eta emisio mailen arabera ebaluatuta.\nUrriaren 19aren 1367/2007 Errege Dekretuaren arabera (zeinaren bidez Zarataren azaroaren 17ko 37/2003 Legea garatu baitzen zonifikazio akustikoari, kalitate-helburuei eta emisio akustikoei dagokienez), kalitate akustikoaren helburuak dira kutsadura akustikoaren inguruan une jakin batean eta leku jakin batean bete behar diren baldintzak. Helburu horiek lurraldearen zonifikazio akustikoaren arabera ezartzen dira, zoruaren erabileren arabera, eta horrela gutxieneko babes maila bat bermatzen da kutsadura akustikoaren aurrean.\nHurrengo taulan, dauden eremu urbanizatuetan aplikatu behar diren zarataren kalitate akustikoaren helburuak erakusten dira.\n(1): euren eremuko mugan egongo dira mugakide duten eremuaren zonifikazio-tipologiari dagozkionak.\nLd, Le eta Ln dira A soinu-presio jarraitu eta ponderatuen mailak, egunez, arratsaldez eta gauez neurtuak, hurrenez hurren. Kalitate akustikoaren helburuak betetzen dira baldin eta zarata-immisioko Ld, Le, eta Ln indizeetako bakoitzerako ebaluatutako balioek baldintza hauek betetzen badituzte urtebeteko aldian:\na) Balio batek ere ez baditu gainditzen taula egokian ezarritako balioak.\nb) Eguneko balio guztien % 97k ez badituzte 3 dBA-tan gainditzen taulan ezarritako balioak.\nBilboko Udalak kutsadura mota honi aurre egiteko helburu eta ekintza zehatzak garatu ditu:\nZarataren aurkako Bilboko ekintza-planak (2018-2023)\nKutsadura akustikoaren aurkako hainbat ekintza burutu ditu Bilboko Udalak, adibidez, Sabino Arana zonaldean. Hemen, A-8 autobidetik hirira sartzeko bide zaharrak eraitsi ondoren, nabarmen hobetu dira bertako soinu-baldintzak, lehen, ibilgailuen zirkulazioaren ondorioz, zarata-mailak oso gogaikarriak baitziren.\nEta Rekalde Zumarkalean, arratsaldean eta gauean (20 h-tik 7 h-ra) zirkulazio bideak kendu ziren, haien ordez aparkalekuak ahalbidetzeko.\nGainera, 2008an kutsadura akustikoa kontrolatzeko sarea sortu zen, gaur egun 50 zarata monitore dituena , 17 finkoak eta 33 mugikorrak.\nZentzu honetan, herritarrok, gure jardueren soinu-inpaktua murrizteko, portaera zibikoa har dezakegu, hala nola:\nIbilgailu motordunen erabilera saihestuz, zarata murrizteaz gain, BEG-ek eragiten duten kutsadura atmosferikoa ere txikituko da.\nEguneko ordutegiaz kanpo ekintza zaratatsuak egiten saihestuz, esate baterako, arropa-garbigailua edo xurgagailuaren erabilera.\nGau- eta atseden-orduak errespetatuz.\nMusikaren edo telebistaren bolumena oso altu jartzea saihestuz, auzokideen eta norberaren entzumen-eragozpenak prebenitzeko.\nEtxean obrak egiten direnean, ordenantzak edo araudiak ezarritako ordutegiak errespetatuz.\nEta, azkenik, gure etxea isolatuz eta intsonorizatuz, kanpotik datorren eta gu kanpora eragiten dugun kutsadura akustikoa murrizteaz gain, berogailuaren edo aire girotuaren beharra ere murriztuko dugu.\nBILBOKO SOINU ESTRATEGIAREN DISEINUA (BIOSON)\nMITECO – kutsadura akustikoa\n1367/2007 Errege Dekretua, urriaren 19koa, zaratari buruzko azaroaren 17ko 37/2003 Legea garatzen duena zonakatze akustikoari, kalitate-helburuei eta emisio akustikoei dagokienez.


Jabetza intelektuala - Alemaniako abokatu konektatuta. Handiena lege-ataria.\nEskubideak babesteko epaitegian\nLesio bat izan ohi dute konplexua pertsonaia\nEskaintzen dugu, ez bakarrik lege-zerbitzuak, baina guk ere bat garatzeko estrategia optimoa eta defentsa taktikak beren eskubideakGarrantzitsua da eskubideak jabetza intelektualaren objektu ez bakarrik, baina, halaber, aurretik esku-hartze enpresa espoliazioa eta babesteko lehia desleiala. Adibide praktiko bat: erabilera atzerriko izena ahal bezala, aldi berean, lesioa izan ezik eskubidea marka, zerbitzu-marka, merkataritza-izena eta merkataritza-izena bezala, bidegabeko lehiaketa, decoy bat eskaintzen. Hori dela eta, batekin borrokatu behar duzu infringers, aldi berean, hainbat norabide: testuinguruan, jabetza intelektualaren legea, lehia eta publizitate legea. Ahal izango duzu bere kezka baten testuinguruan auzi Administratibo, zibil, arbitraje eta zigor-prozesua, txandaka edo aldi berean, defendatzeko.\nGure esperientzia urte askotan dira zure zerbitzura\nProzesu gisa ofizial, egiteko dugu kasu epaitegiak aurretik, aurretik patente gatazka ganbera errusiako patente bulegoan, Federal anti-monopolioa zerbitzua, aditu gisa, dugu aurretik etorri epaitegien Jurisdikzio desberdin guztiak eta instantzia. Hasieran, gure lankidetza, behar duzu deitu, zure galdera, laburki formulatu eta Bilera bat antolatu. Konfidentzialtasuna bermatuta.\nZerga-Adierazpena, online aurkezteko - azkar, erraz eta seguru


Irudika 2022ko egonaldi artistikoetan egindako lanak ikusgai Gasteizen - KULTUR SHAREA\nErakusketa maiatzaren 29ra arte egongo da zabalik. Bea Lozano, ilustrazio kategorian, eta Santiago Colombo, animazio kategorian, izan dira parte hartu duten artistak.\nGasteizko Vital Fundazioa erakusketa-zentroak Irudika ilustrazioaren nazioarteko topaketa profesionalean egindako lanak erakusketa batean bildu ditu. Bertan, Bea Lozano eta Santiago Colomboren eskutik, Angoulemeko Bande Dessinee-ko Cite Internationale eta Bilboarte Fundazioaren baliabide-zentroaren artean martxoaren 5etik maiatzaren 6ra arte egindako egonaldi artistikoan sortutako artelanak daude ikusgai.\nErakusketaren inaugurazioan, Irudika 2022 kartela eta nazioarteko topaketaren seigarren ediziorako sustapen egiteko erabiliko den animazioa ere aurkeztu dira. Lan biak egonaldi garai horretan sortu dituzte, eta Bea Lozanoren (ilustrazioaren kasuan) eta Santiago Colomboren (animazioaren kasuan) lanak dira. Lan horiek ibilbide luzea izango dute formatu oso desberdinetan: komunikabideak, publizitate-euskarriak, sare sozialak, etab.\nIrudikaren seigarren edizioa Artium Museoan izango da irailaren 29tik urriaren 1era bitartean. Hiru eguneko topaketa ilustrazioko profesionalen, argitaletxeen eta argitalpen arloarekin zerikusia duten eragileen artean. Aurten edukiera 125 lagunentzako izango da berriz, aurrez aurreko formatuan, eta online formatuari eutsiko zaio, irudika.eus plataformaren bidez. Plataforma horrek aukera ematen die sektoreko profesionalei beren lana erakusteko eta Irudika Komunitatearen bidez konektatzeko, baita argitaletxe eta eragileekin hitzordu profesionalak izateko aukera, eta Artiumen garatuko diren eduki, hitzaldi eta tailer guztiak eskuratzeko aukera ere.\nTags: Irudika, Vital Fundazioa\n‘Ura bere bidean’ proiektua bueltan da\nGazte Tour programak Gipuzkoako beste hiru udalerritara zabaldu du egitaraua


CONSUMER EROSKI Aldizkaria. 2000ko martxoa. Paperezko bertsioa\nJolasa harremanetarako bide naturala da umeen artean. Zabu, txirrista, din-dan eta antzekoak dituzten parke eta jolas lekuak topaleku bihurtzen dira haurrentzat eta tarte atsegina pasatzeaz gain, soziabilitatea garatu, hainbat trebetasun eskuratu eta mugitzeko trebezia handiagoa lortzen dute haurrek. Gurasoek ondo dakite haurrentzat nolako balioa eta erakargarritasuna duten parke horiek eta horregatik eta beste arrazoi batzuengatik, sarritan joaten dira horrelako lekuetara seme-alaba txikienekin\n"Konbi" motako -hau da, bi atez hornitutako: bata hozkailukoa eta bestea izozkailukoa- sei hozkailu aztertu dira\nDibortzioaren Legea duela 18 urte ezarri zen indarrean Estatu espainiarrean. Harrezkero milioi bat pertsona banandu dira eta kopurua gorantz doa oraindik. Hemendik hamar urtera, urtero-urtero bikoteen erdien banantzea nozitzen duten Estatu Batuak, Ingalaterra eta antzeko herrialdeen parean jarriko da espainola ere.\nIntermoneko zuzendari orokorra


Pentsamendu tailerra abiatuko dute bihar Etxeluze Gaztetxean - Orio - Karkara.eus\nPentsamendu tailerra abiatuko dute bihar Etxeluze Gaztetxean\nKarkara 2020-02-27 14:00\nPentsamendu tailerraren sortzaile Aritz Pardina.\nGaur egungo gaien inguruan pentsatu eta hausnartzeko proiektua jarri du martxan Aritz Pardina oriotarrak. Bihar, otsailak 28 ostirala, izango da lehenengo saioa, ‘umorearen mugak’ gaitzat hartuta.\nHerriko gazteek gaur egungo gai polemikoen inguruan pentsatu eta arrazoitzen ikastea helburu duen lantegia jarri du martxan Aritz Pardina Filosofian graduatutako oriotarrak. Fakultatean ikasten zebilela abiatu zuen proiektua Pardinak. "Ikasleei zuzendutako mintegi moduko bat jorratu genuen. Graduan zehar lantzen genituen gaiak mahai gainean jarri eta erreplika egiten genien, iruzkindu egiten genituen".\nFakultateko saioekin jasotako erantzunak motibatuta, mintegiaren ideia herrira ekartzea erabaki du oriotarrak, Ekaitz Txapartegi Euskal Herriko Unibertsitateko irakasle zarauztarraren laguntzarekin. Izan ere, Orion horrelako gune baten "beharra" dagoela uste du Pardinak: "Gaur egun informazioz eta publizitatez bonbardatuta bizi gara. Teknologia aldetik ere, gizakiak orain arte egiten zituen lan asko makinek egiten dituzte. Gizakiaren lana geroz eta gehiago ari gara mugatzen". Egoera horrek "pentsatzen jartzeko beharra" eragin duela uste du.\nSaioak "ahalik eta entretenigarrien" egiteko hautua egin dute antolatzaileek. Horregatik, hitzaldi luzeak antolatu beharrean, ordu eta erdi inguru iraungo duten solasaldiak izango dira. "Hitzordu bakoitzak gonbidatu bat edo bi izango ditu. Gai bat aurkeztuko dugu eta hamar minutuko azalpen bat emango du adituak. Amaitzeko, galdera bat utziko dugu airean, eta horren harira mahai-inguru aske bat sortuko dugu".\nBihar izango da lehenengo saioa, 18:30etik aurrera. Umoreari buruzko gogoeta batzuk izenpean, umorearen mugak jarriko dituzte mahai gainean. Horretarako, EHUko irakasle den Agustin Arrieta eta Maddi Nazabal Filosofian graduatua izango dira gonbidatuak.\nBigarren saioa martxoaren 27an izango da, ostiralarekin. Politika Zientzian eta Kudeaketa Publikoan graduatu Oier Zeberiok emango dio hasiera Arrisku teknologikoen kudeaketa: segurtasuna eta demokrazia mahai- inguruari. Hurrengo bi saioak "lotzeke" badituzte ere, finkatuak dituzte gaiak: hezkuntza eta generoaren inguruan arituko dira.\nHortik aurrera, urtean zehar hilero mahai-inguru bat antolatzea dute helburu Pardinak eta Txapartegik. "Saioetan parte hartzera animatzen direnek gaiak proposatzea" da antolatzaileen nahia: "Gune publiko honetan sortzaile direnen edo jakin-mina dutenen ekarpenak jaso nahi ditugu, jendeak modu aske batean bere ideiak aurkezteko txokoa bilakatzeko".\nSaio guztiak Etxeluze Gaztetxean izango dira, 18:30etik 20:00ak ingurura bitartean, eta doakoak izango dira. Antolatzaileek herritarrak eta inguruko herrietako gazteak gonbidatu nahi dituzte mahai-inguruetan parte hartzera. Izen-ematea saio bakoitzeko egin beharko da, "konpromisorik gabe". Horretarako, parte hartu nahi dutenek datuak oriopentsamendutailerra@gmail.com helbidera bidali behar dituzte.


Irlandar Alderdi Errepublikar Sozialista - Wikipedia, entziklopedia askea.\nPáirtí Poblachtact Sóisialach na hÉireann\n1978ko abenduaren 8a\nCostello House, 392b\nIrlandar errepublikanismoa, sozialismoa, marxismoa eta leninismoa\nIrlandar Alderdi Errepublikar Sozialista (irlanderaz Páirtí Poblachtact Sóisialach na hÉireann eta ingelesez Irish Republican Socialist Party edota IRSP) Irlandako ezker muturreko alderdi politiko bat da. Bere pentsamoldea irlandar errepublikanismoa, sozialismoa, marxismoa eta leninismoan oinarritzen da. Bere ikurrik erabili eta ezagunena ondo urdineko Izardun Goldea (Starry Plough) da.\n1975ean Irlanda osoan abortua eta LGBT pertsonen eskubideak modu irekian defendatzen eta babesten zituen lehenbiziko alderdia izan zen.\nAlderdia[aldatu | aldatu iturburu kodea]\n1974an Ipar Irlandako gatazkaren eraginpean Belfasten sortua izan zen. Ziurrenik bere politikari ezagunenak Seamus Costello eta 1974-1978 artean alderdi honetan egon zen Bernadette Devlin da.\n1974-1998 artean jardunean egon zen INLA erakunde armatuaren adar politikoa izan zen. Gaztedi Errepublikar Sozialisten Mugimendua izeneko gazte erakundea ere badu.\nBere burua 1916ko Pazko matxinadako buruzagietako bat izan zen James Connolly irlandar iraultzaile sozialista ospetsuak 1896an sorturiko Irlandar Alderdi Sozialista Errepublikarraren ondorengotzat du.\nIzardun Goldea (Starry Plough)\nIrlandako Alderdi Errepublikar Sozialistaren webgunea (Ingelesez)


Gerra “humanitarioak” berriro –\nAsier Blasek, Argia aldizkariko Bazterrak nahasten blogean.\nAzkenean Errusiak erasotu egin du Ukraina eta ez da edonolako erasoa. Amerikako Estatu Batuak zuzen zegoen? Edo gu hemen azaldu genuen autobete den profezia da? Bata ala bestea izan, erasoaren arduraduna Putin eta bere gobernua dira. Baina lau hilabeteren ondoren ikusi dugu Gerra Hotzean ez bezala, oraingoan AEBen negoziaziorako gogoak ez direla garai batekoak. Washington eta Moskuren artean ez da egon benetako negoziazio bat, oiloaren jokoan egon dira eta askok pentsatzen genuenaren kontra Kremlinak esku-hartze militar handi bat hasi du.\nBaina hemen berritasuna ez da esku-hartzea bakarrik, baizik eta modua. Posibilitateen artean aipatzen genuen Georgian, 2008ko gerran gertaturikoa errepikatzea zegoela, hau da, Ukrainak Donbassen kontra eskala handiko eraso bat hasiko balu, erantzuna Errusiatik azkar etorriko litzateke, Ukrainako armadaren kontrako erasoekin, instalakuntza militarrak suntsituz eta portu eta aireportu klabeak kontrolatuz. Gutxi gorabehera hori da gertatzen ari dena da. Behin operazio hori bukatu zuela Georgian, Errusiar armada erretiratu egin zen, hori bai, Hego Osetiak eta Abjasiak kontrolatzen zituzten lurralde eremuak zabalduta.\nOraingoan, aldiz, prozedura bestelakoa izan da. Tristea den une historiko horietako bat bizi dugu, hain zuzen ere, 1999an NATOk Jugoslavia erasotu zuen une antzekoa da gaur bizitzen ari garena. Orduan Mendebaldea eta bereziki AEBek polo bakarreko mundu hartan boterez hordituta nazioarteko legediaren haustura oso garrantzitsu bat egiteko erabakia hartu zuen eta ez ezkutuan, normalean egiten diren moduan horrelakoak, baizik eta aurpegia emanez era harroputzean. Errusiak berdina egin du. Kremlinak eta bereziki Putinek boterez hordituta eta harropuzkeriaz beteta, nazioarteko politikan jokalari zuhurra zen Errusiaren portaera aldatu egin du, erreaktiboa izatetik proaktiboa izatera. NATOren gerra “prebentiboen” eta “humanitarioen” doktrinak besarkatu eta erasoari ekin dio. Orain hobeto ulertzen da Scholz Lehen Ministro alemanarekin emaniko prentsaurrekoan 1999ko Jugoslaviako erasoari eginiko erreferentzia. Aitzakia zazpi urtez luzatu den Donbaseko gerra eta drama humanitarioa. Hemen dago arriskua, nazioarteko legedia oso urratua zegoena, Putinek hartu duen erabaki honekin erabat lurperatuta dago. Eraso militarren inguruko nazioarteko legediaren amaiera hori 1999an hasi zen, trantsizio luze bat izan da, erdi bizirik zegoen, batzuetan funtzionatzen zuen eta beste batzuetan ez; gaurtik aurrera esan genezake mundu hori amaitu dela eta potentzien arteko harremanetan indartsuenaren legea baino ez dela nagusituko.\nBaina buelta gaitezen Ukrainara. Kremlinak abiatu duen operazioa ez da bakarrik gerra “humanitarioen” atal berri bat protagonista berri batekin. Ez, arrisku gehiago daude. Ukraina ez da Georgia, hor paperean irudikatu zuten operazioa gutxi-asko era perfektuan atera zitzaien. Baina Ukraina handiagoa da eta erresistentzia handiagoa topa dezakete. Ukrainar armadaren baliabide militarrak kontrolpean hartu edota neutralizatzeko operazio militarra omen da eta ez omen du zibilen kontrako erasorik egingo; gogoratu dezagun 1999an NATOk Jugoslavia erosotu zuenean, zubiak, garraiobideak, telebista, erietxeak eta, oro har, zibilak erosotu zituela nagusiki. Ikusiko dugu zer gertatzen den Ukrainan, baina errusiarrek paperean dutena ateratzen ez bazaie, zer egingo dute? Gerra irabazteko potentzial handia dute bai, baina erresistentzia badago errusiar armadak azkenean bere eskuak odolez asko zikinduko ditu. Era berean baja militar ugari izan ditzake horrek sor diezaiokeen arazoarekin etxean.\nGerrak nola hasten dira jakitea batzuetan ez da erraza, baina garbi dagoena da ez dagoela jakiterik nola bukatuko diren. Gainera, Errusiak Mendebaldetik kanpo zuen ospe diplomatikoa eztandarazi berri du. Azken asteetan, krisiaren gorakadan gustura sartu den arren eta ultimatumak eman dituen arren, beti baztertu du Ukrainaren eskala handiko okupazio militarra. Oraindik esan ahal izango dute Georgiako 2008ko operazioaren antzeko zerbait baino ez dela, gutxi-asko horrela aurkeztu dute, baina nork sinetsiko die azken asteetan esandakoaren ostean? Aurreko asteetan bi hipotesi nagusiez hitz egiten genuen gerra agertokian, Errusiak Donetsk eta Lugansk kontrolatzen dituzten lurraldeak segurtatzeko operazio militarra edo behin hori eginda, kontrola zabaltzea Donbass osora, Ukrainak kontrolatzen dituen lurraldeak hartuz. Eraso militarra hasi dutenean Donbass osoa kontrolatzeko operazio bat bezala aurkeztu dute, baina, gauden puntuan egonda, lehenengo hipotesia baztertuta eta bigarrena Kremlinaren ahotan egonik, ezinbestean bazterrean zegoen hipotesi baten protagonismo berria azpimarratu behar da: gerra garatu ahala Errusiak ez badu lortzen nahi duena, antza Donbass osoa kontrolatu eta Ukrainako estatus neutrala segurtatzea, orduan oso posible da Errusiak Donbassari eskualde honetakoak ez diren lurraldeak anexionatzea.\nHain zuzen ere, hipotesi hau, Heinz Brill Alemaniako armadako erreserbako teniente koronela eta Alemaniako Armada Federalaren Ikerketa eta Prestakuntza Bulegoko aholkulari ohia, 2009an aurkeztu zuen Austriako aldizkari militar batean argitaratutako artikulu batean, non azaltzen zuen NATOren ekialderako zabalkundeak Ukraina NATO eta Errusiaren artean banatzera eramango zuela. Orduan sinesgaitza iruditu zitzaidan hipotesia, baina garbi dago militarren errealismoa bezalakorik ez dagoela nazioarteko harremanak interpretatzeko.\nAzkenik, guzti honetan sorpresaz harrapatu gaitu askori Kremlinaren ekiteko moduagatik, proaktibo bezala aipatu agertu izaganatik. Batez ere, bazirudielako azken hilabeteetako krisi gorakadaren narratiban Kremlina irabazle izaten ari zela eta, hain justu, erabaki honek Moskuren sinesgarritasun guztia hondoratu eta AEB sinesgarritasuna berriztatu egiten duelako. Baina ez da hori bakarrik, NATO kohesionatu egingo da eta Errusiak erabaki honekin herrialde postsobietarretan duen irudia asko higatuko da. Ez aipatzeagatik Ukrainan bide ez militarretatik eragiteko gaitasuna izateari uko egiten diola betirako.\nGuzti honetan baina, badirudi Putinek zeresan handia duela, Donetsk eta Luhansk errepubliketako aintzatestea iragartzeko hitzaldian normalean erabiltzen ez duen moduko tonu eta irudi zakarra erakutsi zuen. Formak ez zituen zaindu eta haserre zegoela adierazi zuen, diskurtso nazionalista eta antikomunista gogorra garantzen zuen bitartean. Horregatik, guzti honetan, badirudi, Errusiaren azken urteetako deribak gauza asko azaldu ditzakeela. Errusia inoiz demokrazia izan ez bada ere, geroz eta autoritarioagoa egiten joan da. Hau azaltzeko aldagai desberdinak erabili daitezke, horietako bat da Putin 20 urte baino gehiago daramatzala boterean, agintariak boterean urte luzez aritzen direnean hasieran zituzten trebeziak herdoildu egiten zaizkie eta errealitatearen ikuskera gero eta desitxuratuagoa garatzen hasten dira, botereaz horditurik edo. Horregatik, ez dira kontziente hartzen dituzten erabakiez; ez da bihar edo etzi izango, baina operazio militarra ez bada ateratzen Kremlinak planifikatu bezala, etxean, Errusian, Putini gauzak maldagora jarri dakizkioke epe ertainean. Ikusiko dugu.\nGerra “humanitarioak” berriro Gerra “humanitarioak” berriro\nEuskara ezagutzeko murgiltze eredua


Bigarren zatiko defentsa aldaketari esker irabazi dio Bidasoak Cuencari (38-32) | Handball | Naiz\nNOV. 10 2021 - 22:35h\nBigarren zatiko defentsa aldaketari esker irabazi dio Bidasoak Cuencari (38-32)\nDariel Garcia eta Jon Azkueren golek eta 5-1eko defentsa aldaketak hautsi dute partida gipuzkoarren alde aurreneko zati estu baten ondoren. Bartzelonan, Helvetia Anaitasunak 38-30 galdu du Palau Blaugranan, baina lanak eman dizkio Asobal Ligako liderrari.\nErasoan eta defentsan Dariel Garcia kubarra ezinbestekoa izan da Bidasoa-Irunen garaipenean. (Gorka RUBIO / FOKU)\nBIDASOA-IRUN 38 - CUENCA 32\nAsobal Ligako bigarren postuari eutsi dio Bidasoa-Irunek, baina ez sufritu gabe. Ia 40 minutuan borroka latza izan du Cuencaren aurka, baina azken 20 minutuetan ateratako aldea izan du lagun itxura baten garaipen erosoa dirudien hau lortzeko.\nDefentsa aldatu du Jacobo Cuetarak, eta 6-0tik 5-1era pasa da. Egiari zor, bete-betean asmatu du irundarren entrenatzaileak. 17-18 galtzen egotetik, zortzi goleko errenta zabaltzera iritsi dira gipuzkoarrak. Frustrazioak eta etsipenak hartuta, haserre eta behar baino oldarkorrago amaitu dute Cuencako jokalariek partida, baina hori ez da Bidasoaren errua, beraiena baizik, ez dutelako 5-1eko defentsa hori zulatzen jakin.\nGezurra badirudi ere, 6-0 defentsaren aurrean pibotea bikain bilatu dute kanpokoek. Bidasoak ongi ekin dio partidari, Jon Azkueren golen bitartez eta Kauldi Odriozolaren talentuaren eskutik, baina Cuencak sei metroko marra hori bikain bilatu du eta bere horretan eutsi dio partidari. Are gehiago, Grbavac atezainak egindako gelditu batzuei esker, aurrea ere hartu dute atsedenaldia baino lehenagoko minutuetan. Hala ere, azken segunduan Odriozolak 17na berdindu du aldageletara bidean.\nDariel Garciaren besoa\nBigarren zatiko aurreneko gola Cuencak sartu du eta hori ez zaio batere gustatu Jacobo Cuetarari. Bada, 5-1eko defentsa jartzea deliberatu du –aurreneko erdiko azken minutuetan ere antzeko saiakeratxo bat egin du, baina hainbesterainoko arrakastarik gabe–.\nGutxik usteko zuketen halako aldaketa gertatu behar zenik neurketan; izan ere, 17-18tik 26-22ra aitaren batean pasa da neurketa. Kauldi Odriozola sei metroko lerroko defentsari aurrea hartuta uneoro traban eta enbarazu egiten, sekulako baloi pila galdu du supituki Cuencak, eta erasoan, berriz, Dariel Garcia kubarrak egundoko bolada harrapatu du. Jon Azkuek eta biek zazpina gol sartu dituzte, baina kubarraren besoa ezinbestekoa izan da markagailuan Bidasoak behin betiko aurrera hartzeko.\nBehin partida hautsita, Azkue bera, Cavero eta Rodrigo Salinasen txanda iritsi da. Era guztietako golak sartu ditu Bidasoak, Cavero hegaleko jokalari ezkertiak batez ere, baloiari gogoak eman dion edonolako gurpil emanez atezaina gainditzeko.\nBehin partida erabakita, Cuencako jokalariak suminduegi geratu dira eta porrota irentsi ezinik, partida behar baino gehixeago berotu dute. Hala ere, Bidasoako jokalariek ez dute inolako haserrealdirik piztu eta Xoan Ledo Bidasoako atezainak berak sarturiko gol batekin, beste gorabeherarik gabe amaitu da neurketa.\nBARTZELONA 38 - HELVETIA ANAITASUNA 30\nEz da erraza Bartzelonaren aurka jokatu beharra Asobal Ligan, baina Helvetia Anaitasunak beldurrik gabe ekin dio. Quique dominguezenek aurreneko minutuetan markagailuan ekimena ere eraman dute, arineketa baten jokatzen, Bartzelonako jokalari hainbatek selekzioekin partidak jokatuta nekea pairatu zezakeelakoan.\nEzin zaio gehiago eskatu talde iruindarrari. Liderraren aurka hortzak erakutsi ditu eta ahal izan duen neurrian eutsi ere bai, azken hamar minutuetan besoak jaistera egin duen arte.\nGol bat baino gehiagoko abantailarik ez dute izan, hala ere, iruindarrek. Hainbeste abiadura eman nahi izan diote nafarrek jokoari, ezen behar baino baloi gehiago galdu dituztela. Hala, Antonio Carlos Ortegaren gizonek Blaz Jancen bitartez erraz asko berdindu dute partida behin eta berriz.\nAurreneko erdian aurrera egin ahala, Perez de Vargas atezainak katalanen atea itxi egin du eta askoz gehiago kosta zaie nafarrei Quique Dominguezenei golak sartzea, hegaletik Alvaro Gastonek eta Martin Ganuzak tarteka atea zulatu badute ere. Gol horiei esker, Bartzelonak ezin izan du markagailuan hanka egin, ez nahi beste bederen.\nIzan ere, 17-12 ere alde egin dute etxekoek; zazpi jokalarirekin erasotzen saiatu da Anaitasuna, eta atea hutsik dela pare bat gol jaso dituzte. Hala ere, 19-16raino itxuratu dute markagailua. Lastina izan da hala ere, lehenengo zatiko azken jokaldian Ander Izquierdok ezin zazpi metroko jaurtiketa gauzatu izana, Perez de Vargasek bikain eutsi baitio eskuin eskuaz.\nKosta egin zaio Anaitasunari aurreneko zatiko erritmo berera iristea bigarren erdiari ekiteko unean. Bartzelonak atezaina aldatu du eta Maciel atezain argetinarrak bikain ekin dio lanari, sei metrotatik pare bat bakloi geldituz. Ondorioz, kontraerasoan Bartzelonak zortzi goletaraino luzatu du bere aldea, 27-19, Janc, N'Guessan eta Ariñoren bitartez.\nDuintasunez eutsi dio talde nafarrak katalanen erauntsiari, dena den. Hutsartea eskatu du Quique Dominguezek eta erasoan Ibai Meoki aurkitu du. Partidari buelta ematea ezinezkoa zela bistakoa izanagatik, 27-22raino murriztea lortu dute iruindarrek.\nIzan dute gehiago ere hurbiltzeko abagunerik, baina Bartzelonak amaigabeko errekurtso pila dauka, eta Domen Makuc esloveniarrak bat-baten aurkako erasoetan zernolako talentua duen erakutsi du.\nMakuc esloveniarra, Ludovic Fabregas Ipar katalana eta Melvyn Richardson –Jackson Richardson mitikoaren semea– jokoan sartu dira azken minutuetan eta aldeak berriz ere egin du gorantz, azken orduko 38-30era iritsi bitartean. Anaitasunak ez du sekula bururik makurtu, eta hori ez da gutxi. Baina Bartzelonari kilimak egiteko gehiago behar da.\nDominguez: «Gure izaera erakutsi dugu»\nPorrota porrot, nahiko gustora azaldu da Quique Dominguez Anaitasunako entrenatzailea. «Gure izaera erakutsi dugu uneoro, aurreneko zatian batik bat. Badakigu nolakoa den Bartzelonaren maila, baina guk ez diogu muzinik egin sorpresa emateari. Akaso nahi baino baloi gehiago galdu ditugu eta horrela gol erraz batzuek jaso ditugu».\n«Gero, bigarren zatiaren hasieran behar baino gehiago kale egin dugu jaurtiketan, Bartzelonako atezainen maila ere nabarmendu da hor, eta lastima izan da aldea atera digutela. Hala ere, gure izaera atera dugu eta azkenera arte borrokatu dugu», amaitu du iruindarren entrenatzaileak.


“1000 bizimodu” “1000 bizimodu” - Gogoan hartu damutu baino lehen\nMunduan ez daude 2 pertsona berdin. “Antzeko antzekotasunen” zerrenda luzeak daude; are gehiago: esaten da pertsona guztiek dutela bikoitzen bat planetako lekuren batean, eta ez ditzagun ahaztu biki berdinen kasuak. Hala ere, pertsona bakoitza bakarra, originala eta errepikaezina da.\nZuk, nik, gure senide maiteek… merezi dugu Heriotza Aseguruak eskaintzen duena bezalako oroitzapen berezi bat. Lehen, aseguru “tristea” zen, “hilena” deitzen genion. Denborarekin, bizitza baten historiari omenaldia egiten dion “orotarako” arin bihurtu dute. Nola? Betiko bermeei eutsiz eta modari jarraituz. Adibidez:\nBeste ehorzketa mota batzuk diseinatuz: iraunkorrak, errausketak…\nErlijio guztietara zabalduz: kristauak, laikoak, islamdarrak, ekialdekoak…\nOnline testamentua baimenduz (telefonoz edo Internet bidez), notarioaren aurrean sinatuta eta abokatu baten laguntzarekin.\n“Hatz-marka digitala” kudeatuz, sare sozialetan eta Interneten gure bizitza sozial-birtuala ezabatuz.\nEta, bitartean, laguntza juridikoa, bidaiako laguntza, laguntza medikoa, laguntza psikologikoa, hortz-zerbitzuak eta etxez etxeko laguntza, “single” edo “senior”entzako aukerekin edota familia-planekin.\nAgur esateko omenaldi on bat\nZeremonia, oroitzapena, bizitza ospatu, elkar ezagutu izana eskertu. Gaur egun, jada ez dira beharrezkoak negarrak; joan den pertsonak egin nahiko zukeen bezala esan diezaiokegu agur, eta halaxe egin behar dugu. Betiko erretorearen sermoi on batekin izan daiteke, baina, era berean, lagun eta senideen bilera bat izan daiteke, zuhaitz baten inguruan anekdotak gogoratzeko. Edo txaranga batek laguntzea hilkutxa, zaldi-kotxe batean.\nBizi izan bezala joatea. Bizitzan ondoan edukitakoek ospatzea. Gainerako guztiak ez du axola, aseguruak arduratzen baitira alde serioaz. Ondo aukeratzen lagunduko dizugu.\nGidariak ez du edaten, eta edaten duenak ez du gidatzen\n“Kandelaren argitan, musika guztiak dirudi eder”\nTik tak… Besteei ez ezik, zuri ere laster gertatuko zaizu, etxean\n“Road, erabat hautsita utzi gaituzu”\n« Euria, denon gustukoa?\n“Road, erabat hautsita utzi gaituzu” »


Ikusi gehiago: Farmaziak Lugo kategoriaren arabera Estimatuenak Farmaziak Lugo Interesatuak gure direktorioan agertzea? Autoak - | Ikusi gehiago: Farmaziak Lugo kategoriaren arabera Estimatuenak Farmaziak Lugo Interesatuak gure direktorioan agertzea? Autoak -\nIkusi gehiago: Farmaziak Lugo kategoriaren arabera Estimatuenak Farmaziak Lugo Interesatuak gure direktorioan agertzea? Autoak\nalquiler121.com–en autoak alokatzen ditugu Lugo-n. Aurrekontu txikiko familia autoak eta luxuzko ibilgailu autoak dituzten autoak. Zure autoa edo oporretarako behar duzun edozein auto, alquiler121.com zure beharretara egokitzen den autoa eman dezakezu. Alokairuen enpresa onenekin bakarrik lan egiten dugu, eta, beraz, alokairuko autoa konfidantzaz gozatu ahal izango duzu. Erreserba egin ondoren, erreserbak aldatu edo erreserba bertan behera uzteko 48 ordu baino gutxiago alokatu ahal izango duzu. Autobusez alokatzea gure webgunean erreserbatu ezean, ez da erreserba gasturik ordainduko, ezta kreditu txartelik ere. Beraz, zer ikusten duzuna lortuko duzu! Autoa alokatzen duzunean, azkeneko askatasuna lortu behar duzu edozein tokitan eta Lugo osoan zehar nahi duzun tokira. Inoiz ez duzu autobusez edo trenez apur edo itxaron beharko. Garraio publikoa inoiz ez den lekura irits daiteke. Beraz, auto bat alokatzea aukera ona da Lugo-ra iristean. Alokairua121.com-ek ez du soilik Lugo-ko alokairuen autokontsien erabilgarritasuna alderatzen, baizik eta prezioak ere. Beraz, inoiz ez duzu gehiegi gastatu autoaren alokairua Lugo-n gurekin erreserbatzen duzunean. Aholkua: ziurtatu aldez aurretik alokatzeko ibilgailuak erreserbatzea, prezioak hornidura eta eskariaren arabera zehazten direlako. Zenbat eta luzeago itxaron, orduan eta gehiago ordaindu beharko duzu auto bat alokatzeko.alquiler121.com% 100 ordainketa seguruko metodoekin lan egiten du, zure alokatzeko autoa erreserbatu daiteke segurtasunez. Bestalde, kreditu txartelen tarifak ez dira kobratuko eta ez dira erreserba gastuak ordaindu behar. Zure erreserbarako aldaketa egiteko edo zure erreserba bertan behera uzteko, 48 ordu arte jaso dezakezu dohainik.\nAlokatzeko alokairua Alicante online prezioen konparaketa\nAluguer de vehículos Ibiza Aeroporto Aluguer de coches baratos Ibiza IBZ Ibiza\nEstimatuenak Abokatuak Bolzano Interesatzen gure direktorioan agertzen?\nLloguer de cotxes Kushiro - Lloguer de cotxes a Kushiro | Cotxes de vacances\nOngi etorri Taxi-gidariak Reunion! Duen taxi-gidariak guneak egokiena mundu on bat gara Autoak\nAluguer de vehículos aeroporto de Gatineau Compare prezos de aluguer de vehículos Autos de festa


“SALVADA” MENDILERRO BRANKAKO TONTORRAK. SOMO (1.170 m), TOLOGORRI (1.073 m) eta TXARLAZO (993 m) (ARABA/BURGOS/BIZKAIA) | Leioa Mendi Taldea\n“SALVADA” MENDILERRO BRANKAKO TONTORRAK. SOMO (1.170 m), TOLOGORRI (1.073 m) eta TXARLAZO (993 m) (ARABA/BURGOS/BIZKAIA)\nTologorrirako igoerak, inguruko edozein mendate edo mendi-lepo zehazkatuz, mendi-ibilaldi baten funtsezko interes guztiak biltzen ditu. Gailur hori, Salvada mendilerroan, penintsulako mesetara igotzen den harresi harritsu baten mutur batean dago; Araba eta Burgosen arteko muga naturala da. Tologorri gailurrera, Iturrigorri (Fuente roja) izenarekin ere ezagutzen dena, igotzeko ohiko bidea egingo dugu gaurkoan. Mendi bide honek Salvada mendilerroko zonalde onenetako batera eramango gaitu. Tologorriko gailurraren eta Urduñako Ama Birjinaren artean dagoen trokaren ertzatik ibiltzea zoragarria izango da. Ikuspegi zirraragarriak, pagadi zoragarriak eta bide ikusgarria, ezbairik gabe, Bizkaiko ibilbiderik politenetako bat dela baieztatzeko arrazoiak dira.\nGaurko tontorra mendilerroko pareta harritsu handiko brankako aurpegia da. Urduñako haraneko euskal lurretako eta Aiarako Lurreko mendietako abeltzaintza- eta nekazaritza-auzo lasaien gainean dagoen eraikuntza geologiko aparta. Gailurraren silueta malkartsua, harro agertzen da iparraldeko isurialdeatik eta gaindiezina den itxura ematen du; Hain ezaguna ez den Arabako Aginiga herritik igotzen hasiko gara. beste bide jendetsuagoak baztertuz, hala nola GR-284 zeharkatzen duten Senda Beltza eta Goldetxoko mendi-lepoa adibidez. Haitzen behekaldetik doan zeharkaldi luze honek, geldiro-geldiro altuera hartzen joango da. Labarra, belarrezko bidetik igarotzen dugun bitartean, Unginoren ikuspegi zoragarritaz gozatzeko aukera emango digu. Somo (1.170 m) eta Tologorri mendien (1.073 m) artean. urrutira, Menérdigako mendatea antzeman dezakegu. Salvada mendilerroko goi-ordokira iristeko zeharkatuko dugun, bidezidorrera garamatzan harkaitzaren arteko pasabidea da.\nKokalekua: Salvada mendilerroa\nIbilbidearen irteera: 9:30 h Aguiñiga (Araba)\nIbilbidearen amaiera: 18:00 h Urduña (Bizkaia)\nIgoera metatua: 1.150 m\nBeheranzko desnibela : 1.200 m\nGailurrak: Somo (1.170 m), Lastrillaseko munarria (1.141 m), Tologorri (1.073 m), Bedarbide (1.041 m), Solaiera (1.038 m), Txolope (1.027 m), Txarlazo (933 m).\nEhun urte baino gehiago dutenentzako lehiaketa: TOLOGORRI, BEDARBIDE y TXARLAZO.\nTOLOGORRI eta TXARLAZO Aguiñiga Orduña\nGoogle Earth TOLOGORRI eta TXARLAZO Aguiñiga Orduña\nEgindako ibilbidea WIKILOC\nMendi ibilbide kutsu duen aukera alternatiboa eginez gero, Fraile tontor ikusgarriaren azpitik pasatzen den bidezidorretik igota, Urduñako Ama Birjinara arte eramango gaituen ibilaldi erraz batetaz gozatzeko aukera izango dugu. Guztiontzako aproposa izateak ez dio interesik kentzen.\nZuhaitzen artean zabaltzen den bide estu batetik altuera irabazten joango gara. Eremu zabalagora ateratzean, denbora tartetxo bat hartuko dugu Arrastaria haranaren ikuspegi ederretaz gozatzeko. Mendi-hegal malkartsuak paisaia ederra sortzen duten harkaitz hutsezko horma bertikalekin nahasten dira. Atzean, Frailebururen silueta eta mesetaren goiko aldera igotzeko kanala ikusteko aukera izango dugu. Monje baten burua gogorarazten duen Fraile/Fraileburu gailurra (834 m) inguratu ondoren, Arabako gailur politenetako bat, malda handiko pasabide batek pareten artean eramango gaitu. Tontor hori Angel Sopeñak eskalatu zuen lehen aldiz 1924an. Gertaera hori Euskal Herriko eskaladaren hastapena dela deritzogu.\nIbilbideko irteera: 10:00 h Urduña (Bizkaia)\nBeheranzko desnibela: 800 m\nGailurrak: Solaiera (1.038 m), Txolope (1.027 m) y Txarlazo (933 m).\nEhun urte baino gehiago dutenentzako lehiaketa: TXARLAZO.\nIBILBIDE ALTERNATIBOA TXARLAZO Urduña Urduña\nGoogle Earth IBILBIDE ALTERNATIBOA TXARLAZO Urduña Urduña\n← ERRONKARI HARANAKO MUGAK eta ANSO-KAÑADAXILOA (1.769 m) eta LARRATZA (1.587 m) (NAFARROA) ARRIA ETA PEÑARRUBIAKO MENDIGUNEAK. LLAGUILLOS TONTORRA (1.179), GAMONAL (1.225 m) eta VIRDIU NINGRERU (1.141 m) (KANTABRIA/ASTURIAS) →


Ahateak — dantzan.eus\nHemen zaude: Hasiera › Hemeroteka › Ahateak\nEskola itxi ziguten arte ez nuen sekula dantza klaserik hartu parke batean. Itxialdia amaitu eta puska batera elkartu ginen dantzakideak, zuhaitz artean, belar bustitan oinutsak, ahateren bat edo beste ikusle genuela.\nZer pentsatua eman zidan nire burua parkean dantzan ikusteak, ordura arte ez baizitzaidan okurritu aukera hori: gorputz dantzaria existitu liteke hura justifikatzen duten markoetatik at (dantza eskola, akademia, areto eta oholtzak), mugarik gabeko espazio batean.\nOrduan heldu zen bigarren gogoeta: itxialdiaren aurretik ere, gure gorputzak erabat hezita zeuden espazio publikoetan egin daitekeenaren eta ezin daitekeenaren inguruan. Oro har, gorputz adierazkorrak edo performatiboak, zerbait esan nahian dabiltzanak, arrarotzat ditugu oholtzarik gabe; aldiz, gorputz produktiboak (kirolariak, adibidez), normalak, onargarriak eta desiragarriak dira.\nEz nituen zenbatu harriduraz begiratu gintuzten pertsonak, asaldatu zirenak, muturra okertu zutenak, gurekin dantzan hasteko gogoz geratu zirenak. Galdetu nahi nieke ea badakiten beren gorputzek produzitzeko ez ezik badutela adierazteko gaitasunik. Ea badakiten ahalmena badutela arraro mugitzeko, gozatzeko, behar baino mantsoago edo azkarrago joateko. Ea erreparatu dieten beren gorputzaren muga eta aukerei. Ea ezagutu duten haien gorputza honela: gauzak esan nahian.\nAdierazpenak ez du ausardiarekin edo lotsagabekeriarekin zerikusirik. Dantzatzeko ez da gauza handirik behar. Lehen egun hartan, oinak belarrez zikin, ahate bat begira nuela pentsatu nuen normaltasunetik at mugitzea jada dantza dela.


Noka ekimena, emakume zinelari hasiberrientzako Sustatu.eus - Teknologia albisteak\n2020-02-19 : 10:14\nNoka Mentoring da emakumezko zinegileentzako laguntza programa bat. Hego Euskal Herriko makume zuzendari hasiberrien film luzeen proiektuak tutorizatu, lagundu eta akonpainatzea da, mentore edo laguntzaile baten tutoretzarekin (horregatik mentoring).\nBigarren edizioa da programarena, otsailaren 28a arte dago epea proiektuak aurkezteko, eta Donostiako Tabakalera kultur zentroak antolatzen du. Fikziozko edo ez- fikziozko film luzeko proiektuak dituzten zuzendari berriei zuzenduta dago.\nNoka Mentoringek denbora, espazioa, testuingurua eta akonpainamendu profesionala eskaintzen die zuzendari parte-hartzaileei euren filmen hasierako fasean; horrez gain, ahalik eta osoena izango den zuzendari-txosten bat egiten ere lagunduko diete, eremu zinematografikoan gaur egun eskaintzen diren tutor laguntza batzuk eskuratzeko aukera izan dezaten, bai Eusko Jaurlaritzakoak, bai ICAAkoak (Kultura Ministerioko Zine eta Ikus-entzunezko Institutua), eta baita nazioarteko industria zinematografikoko foro profesionaletakoak.\nInformazio gehiago, https://www.tabakalera.eu/eu/nokaInformazio gehiago, https://www.tabakalera.eu/eu/noka


Zakutik ez bada, zorrotik | EIBZko liburutegia\nZakutik ez bada, zorrotik\n2016/01/20 -n Amaia-kargitaratuta\nNora Arbelbide Lete / 2016-01-19 / 987 hitz\nErabilera bakarreko plastikozko poltsen debekua martxan da Ipar Euskal Herrian, nahiz oraindik hiru hilabete dauden legea betearazteko; zigorrak ere orduan zehaztuko dituzte. Hego Euskal Herrian, debekurik ez da martxan oraindik; dena den, poltsaren alternatibak garatuz doaz bi aldeetan.\nBarruan bere pisua baino 2.000 aldiz astunagoa dena atxiki eta garraiatzen ahal du plastikozko zorroak. Balentria ez du tipia. Arrakastaren oinarrietako bat. Supermerkatuak asmatzearekin sortu eta garatzen hasi zen plastikozko zorroa, 1960ko hamarkadan.\nEdertasunaren gailur gisa aurkez daiteke eszena. American Beauty (1999, Sam Mendes) filmeko haizeak eragin poltsaren dantza lekuko. Edo alderantziz. Arinkeriaren paradoxaren sinbolo, gizarteak eragindako ingurumenaren hondamendiaren ikur ere bada plastikozko poltsa. Itsas bazterretan gehien biltzen duten zikina da poltsa, Surfrider fundazioak baieztaturik.\nHoriek horrela, herrialde andana batean ari dira plastikozko poltsak debekatzen. Azkenetako bat Senegal izan da. Ipar Euskal Herrian, urtarrilean debekatzekoa zuten. Debekuaren neurri nagusia: erabilpen bakarreko plastikozko zakuak debekatzea ordain kutxetatik ateratzerakoan. Izan dadin supermerkatuetan zein saltegi txikietan, merkatuetan zein bestelakoetan. Iaz Europako Batasuneko herrialdeek elkarrekin izenpetutako hitzarmenaren haritik dator erabakia. Erabilpen bakarreko zakuen kopurua murriztea hitzartu zuten denek orduan. Horretarako, 2018tik aurrera ezingo dira plastikozko poltsarik doan eman.\nHori debekuraino bultzatzea zen hasierako ideia; azkenean, ordea, ñabardurekin dator Ipar Euskal Herrira legea. Hasteko, hiru hilabetez gibelatu dute legea betearaztea. Tarte hori Europako Batzordearekin negoziatzeko behar duela argudiatu du Frantziako Gobernuak. Legea ongi finkatzeko, behin betetzen hasi eta ez dadin etorri egokitzeko eskaerarik Batzordetik. Zigorrak zein heinetakoak izanen diren zehaztuko du ordurako, baita zenbait gai tekniko ere.\nErabilpen bakarreko hainbat poltsa erabili ahalko dira Ipar Euskal Herrian: etxean konpostagarri diren poltsa biodegradagarriak. Baina baimendu horien lodiera du zehaztekoa orain Frantziako Gobernuak. Batzordeak orobat eskatu dio zehaztea zer den «etxean konpostagarri izatea». Gai organikoak zenbatekoa izan behar duen poltsa bakoitzeko. Ez dira, haatik, oxo-zatigarriak izaten ahal. Horiek debekatu ditu legeak.\nBertzelakoa da Hego Euskal Herriko egoera. Ez dago debekurik, baina hainbat neurri hartzen hasiak dira. Saltoki bat baino gehiago daude poltsen ordainketa martxan dutenak. Eroskik, adibidez, 2009tik proposatu du hori. 2012tik, ohialezkoa dute poltsa. Irabaziak elikagai bankuari, Unicefi eta gisa bereko elkarteei ematen dizkietela adierazi du enpresak. «Dendek ez badute negoziorik egiten poltsen kontuarekin, bide egokia izan daiteke erosleek kontzientziazio ariketa bat egin dezaten», esan du Iratxe kontsumitzaileen elkarteko Alberto Lazkozek. Ipar Euskal Herrian ere, 2006ko lege batek jada bultzatzen zituen dendak ordaindu beharreko poltsak proposatzera. Eta, geroztik, erabilpen bakarreko zakurik ez dute eskaintzen askok.\nAdibidea da Angeluko BAB2 merkataritza zentroko Carrefour supermerkatua. Zorro berrerabilgarriak ditu bakarrik kutxetan. Baikorki aipatu du orduko erabakia Francis Trevisan supermerkatuko zuzendariak: «Nork ez dauka orain bere autoan zaku berrerabilgarririk?». Halere, aitortu du oraindik badirela zaku horiek behin eta berriz erosten dituztenak. Bera horietako bat dela aitortu du. Supermerkatuek poltsekin zenbateko irabaziak dituzten eta horiekin zer egiten duten ez du zehaztu, haatik.\nPlastikozko poltsen erabilera jaisten ari da oro har Euskal Herri osoan. Ez hainbeste 20 eta 40 urte bitarteko erosleen artean, ordea. Kontsumitzaileen elkarteko Lazkozen ustez, denborak asko eragin dezake. «Gazteok presa handiagoa izaten dugu, eta askotan azkenera arte ez dakigu dendara joanen garen edo ez. Ez dut uste kontzientziazio arazoa denik, planifikazio faltarena baizik».\nCarrefourreko buruaren kezka nagusia 2017ko urtarrileko debekua da. Orduan, izan ere, ordain kutxetatik kanpoko erabilpen bakarreko zakuak ere debekatuko dira Ipar Euskal Herrian. Hots, zehazki, supermerkatuen kasuan, fruitu eta barazkien apaletako plastikoak, eta, berdin, supermerkatu barneko arrain saltzailearenak. Erabilpen bakarrekoak badira, biodegradagarriak izan beharko dute, etxean konpostagarri direnak. Erosleei zer eskaini, hori ikertzen ari dela azaldu du Trevisanek. Paperezko poltsak edo beste, deus erabaki baino lehen, dekretuaren zain daudela gaineratu du.\nGarrantzitsua zaio, halere, kontsumitzaileari uztea fruitu eta barazkien hautatzeko «askatasuna». Eta, beraz, ez zaio egingarri iruditzen aitzinetik plastifikatu kartoipeko barazki eta fruituak. Adibide hori eman badu ere, ez du aipatu ingurumenari eragindako kalterik.\nDebeku bat ezartzean alternatibak proposatu behar direla, hori uste du kontsumitzaileen eledun Lazkozek. Baina baieztatu du hori «oraindik herren» dagoela Hego Euskal Herrian. Agian konponbidea ez dela horrenbeste poltsa biodegradagarriak erabiltzea, berrerabilgarrietara jotzea baizik.\nGogoeta horiekin bat egiten du Surfrider fundazioak: «Zerbait erosteko orduan plastikozko zaku bat zinez beharrezkoa ote den, hori ongi gogoetatzea da guretzat oinarria, arau guztien gainetik», argitu du Surfrider fundazioko Antidia Citoresek. Adibide zehatz hauekin ilustratu du jarrera: «Farmaziara joan eta aspirina erosten dugularik, plastikozko zakua zinez beharrezkoa ote dugu? Barazki apaletan, azalorearentzat eta gisa bereko barazki handientzat ere, zinez beharrezkoa ote?». Eta, poltsa bat behar delarik, berrerabilgarrietara jotzea dela egokiena deritzo honek ere. Poltsak egiteko lehengaiari dagokionez, gai organikozko zorroak ere ez direla zinezko alternatibak gaineratu du Citoresek. Iraupen luzeko zakuak, produktu kimiko eta urtatze gutxien eskatzen dituztenak ditu hobesten Surfrider-ek. Esan duenez, arto edo patata almidoizko poltsek, adibidez, ur asko eta gai kimiko anitz behar dituzte. Oihalezko zakuak hobestea aholkatzen du elkarteak. Eta, ahal bada, ez kotoizkoak.\nOro har, poltsatik haratago, paketatze modu guztietara zabaltzen da gaia, Hego Euskal Herrian hainbat herritako arrandegietan egiten hasi diren urratsak lekuko. Etxetik tuperra eraman eta arraina bertan sartzea proposatu dute zenbait dendarik. Hain zuzen, hori egiten da Berako (Nafarroa) Amaleun arrandegian, duela bospasei urtetik. «Gure ohiko bezeroei tuper handi bat oparitu genien, eta pixkanaka hori erabiltzeko gomendatu genien», azaldu du Ixiar Elortza arduradunak. Arraina erostean, plastiko ugari erabiltzen dira; lehenbizi paper plastifikatua jartzen da inguruan, eta hori plastikozko poltsa txiki batean sartzen da. Azkenik, poltsa handiago batean sartzen da arraina, gainerako erosketekin batera. «Alferrikako zaborra da hori. Zuzenean tuperrera pasatzean, ez da ezer zikintzen. Ez da zaborrik sortzen, eta ingurumena zaintzen da».\nLapurdin, berriz, ekoizpenak nahas-mahas, plastikoetan sartu gabeak saltzen dituzten saltegiak ugarituz doaz. Biologikoaren sailean ari diren zenbait, baina ez horiek bakarrik. Ontzi berrerabilgarriekin funtzionatzen dute. Etxetik ekarriekin eta bertan erosiekin. Horietako bat da Senpereko Euskal Vrak. Xaboi edo olioarentzat ere ontzi berrerabilgarriak proposatzen ditu.\nErabilera jaistea kontsumitzaileen kontzientziaziorekin lortuko dela uste du Citoresek. Baina Lazkozek esan du erantzukizuna ez dela mugatzen kontsumitzaileetara. Elikagai enpresetan, esaterako, ontzi andana erabiltzen dituzte, elikagai freskoak sartzeko. «Erabilpen bakarreko plastikoa kentzea baldin bada helburua, elikagai enpresek hori aintzat hartu beharko lukete. Oreka bilatu behar dugu; gure beharrak ase behar ditugu, baina ingurumena eta animaliak errespetatuta».\nKategoria Azalpen testua, Berria egunkaria, D eredua, DBH 3. eta 4. mailak, Etika eta Filosofia, Euskara, Gizartea, Ingurumena, Natur Zientziak, etiketak Berrerabilgarritasuna, Hego Euskal Herria, Ipar Euskal Herria, Nora Arbelbide Lete, Plastikozko poltsak, Surfrider fundazioa by Amaia. Gorde lotura.


Zer da Google Drive | Gadgeten berriak\nDropbox-i buruz hitz egiten badugu, ziur badakizu hitz egiten ari naizela hodeia biltegiratzeko zerbitzua. Dropbox ezaguna bihurtu zen hodeia biltegiratzeko lehen zerbitzuetako bat izan zen, erabiltzaileen artean ez ezik, enpresen artean ere, datu guztiak hodeian gordeta eta edozein gailutatik eskuragarri izateko eskaintzen digun moldakortasunari esker.\nBaina urteak pasa ahala, Dropbox zaharkituta geratu da, batez ere hodeia biltegiratzeko plataforma berriak abian jarri direlako industriako eragile handien bidez. Google, Microsoft, Apple, Mega dira zerbitzu mota hau gure eskura jartzen duten enpresetako batzuk, gehienak ia prezio berdinak dituztenak. Baina, Zer da Google Drive?\n1 Zer da Google Drive\n2 Zertarako da Google Drive?\n3 Google Drive nola erabili\n3.1 Erabili Google Drive zure ordenagailutik\n3.2 Erabili Google Drive zure telefonotik\n4 Google Drive funtzioak\n5 Nola deskargatu Google Drive\n6 Zenbat balio du Google Drive-k\nGoogle Drive-k argia ikusi zuen lehen aldiz 2012an eta geroztik, eskaintzen duen biltegiratze espazioa eta funtzio kopurua esponentzialki hazi dira merkatuan gaur egun dauden alternatibarik onenetariko bat bihurtzeko, betiere bere Gmail posta elektronikoaren zerbitzuaren erabiltzaile ere bazara, bi zerbitzuak konektatuta daudenez Google Argazkiak bezalakoa.\nGoogle Drive, izenak dioen bezala, Google-ren hodeia biltegiratzeko zerbitzua da. Gmail erabiltzaile bagara, Google-k automatikoki 15 GB-ko doako espazioa jarriko digu eskuragarri Google Drive bidez, beraz, ez dugu zerbitzu honetan izena eman beharrik dagoeneko Gmail kontua badugu. Google Drive merkatuan eskuragarri dauden plataforma guztietarako erabilgarri dago, mahaigaineko edo gailu mugikorretarako, beraz, gure datuak hodeian sartzea ez da arazoa izango edozein momentutan.\nZertarako da Google Drive?\nGoole Drive-k, hodeia biltegiratzeko zerbitzu gehienek bezala, beti gurekin eramateko aukera ematen digu, gure telefonoan baizik, izan ditzakegun dokumentu guztiak. noizbait kontsultatu edo editatu behar duzubetiere bulegotik kanpo elkartzen bagara. Gainera, Google Drive-k aplikazio ugari jartzen ditu eskura testu dokumentuak, kalkulu orriak eta aurkezpenak sortzeko, nahiz eta erabiltzen duen formatua bateragarria ez den beste aplikazio batzuekin, hala nola Microsoft Office eta Apple iWork, beraz, ez da beti ona. Aplikazio mota hauetaz baliatzeko ideia aurkeztu aurretik dokumentuak behar bezala formateatu behar ditugun dokumentuak sortzeko.\nGoogle Drive-k eskaintzen digun beste abantaila bat lankidetza lana, dagoeneko hainbat erabiltzailek dokumentu berean batera lan egitea ahalbidetzen du, ezaugarri ezin hobea bulego batean orokorrean urrunetik lan egiten ez duten erabiltzaileentzat.\nGoogle Drive nola erabili\nGmail kontu bat badugu, erabat dohainik eskura dugu 15 GB-ko biltegiratzea Google Drive-n, hau da, Google Argazkiekin partekatzen den espazioa eta Gmail erabiltzaile guztientzat doan ere eskuragarri dagoena. Gure hodeia biltegiratzeko zerbitzuan sartzeko beharrezkoa da bisita drive.google.com eta egin klik Nire unitatea aukeran.\nAurretik eduki mota batzuk gorde baditugu, karpeta honetan bistaratuko da. Bestela, ez da fitxategirik bistaratuko. Ezkerreko zutabean, biak ikus ditzakegu okupatu dugun espazioa, oraindik libre dugun bezala.\nErabili Google Drive zure ordenagailutik\nDokumentuak gure hodeira kargatzen hasteko, hainbat modu ditugu. Lehenengoa, Google-k ordenagailuetarako eskura jartzen digun aplikazioaren bidez egiten da. Aplikazio hau instalatzerakoan, hodeian zein direktorio sinkronizatu nahi ditugun galdetuko digu. Bigarren aukera da Google Drive fitxa irekita gorde nahi ditugun karpetak edo dokumentuak arakatzailera arrastatzea.\nErabili Google Drive zure telefonotik\nNahi badugu igo fitxategi bat gure Google biltegiratze zerbitzura Gure telefonoaren bidez, lehenik eta behin aplikazioa instalatuta eduki behar dugu. Ondoren, kargatu nahi ditugun fitxategiak, irudia edo bideoak aukeratu eta Partekatu aukeran klik egin behar dugu, ondoren Google Drive aukeratu eta gero gorde nahi dugun karpeta.\nGoogle Drive funtzioak\nUrteak igaro ahala, Google-k Google Drive-n integratzen dituen funtzio kopurua handitu egin da, gaur egun horietako ugari eskaini arte eta horien artean azpimarratu ditzakegu:\nTestu dokumentuak sortzea.\nKalkulu orrien sorrera.\nInkestak egiteko inprimakiak sortzea.\nDiseinatu diagramak eta fluxu-diagramak, aurretik sortutako dokumentuetara gehitzeko\nIntegrazioa Google Argazkiekin.\nEdozein fitxategi mota gordetzen du, formatua edozein dela ere.\nBilaketa adimenduna, eskaneatutako irudi eta testuetako objektuak ezagutzeko gai baita.\nDokumentu beraren aurreko bertsioen kontsulta.\nGoogle Drive-k fitxategiak beste pertsona batzuekin partekatzeko aukera ere ematen digu. Irakurketatik editatzera bitarteko baimen desberdinak ezar ditzakegu.\nNola deskargatu Google Drive\nGoian aipatu dudan moduan, Google Drive erabilgarri dago mugikor eta mahaigaineko plataforma guztietarako mugikorreko eta mahaigaineko aplikazioek eskaintzen dituzten funtzioak desberdinak dira. Gailu mugikorretarako aplikazioak gure dokumentuak sartzeko eta editatzeko aukera ematen digun bitartean, mahaigaineko bertsioa da beti esku artean izan nahi ditugun fitxategiak sinkronizatzeko behar duguna.\nLa Google Drive mahaigaineko aplikazioa bakarrik erabiltzen da fitxategiak sinkronizatu, gordetako edukira sartzeko, sarearen bidez edo zuzenean editatzen diren bakoitzean sinkronizatuta dauden fitxategiak gordeta ditugun direktorioetara sartuz egin dezakegu.\nGoogle Drive - biltegiratzeadoan\nZenbat balio du Google Drive-k\nGmail erabiltzaile guztiak 15 GB guztiz doakoak dira nahi duzun moduan erabiltzeko espazioa, Google Argazkiekin partekatzen den espazioa eta kenduko dena, telefonoarekin egiten ditugun irudi eta bideo guztiak jatorrizko bereizmenean igotzen baditugu. Google Argazkiak-ek gure argazki eta bideo guztiak doan gordetzeko aukera eskaintzen digu biltegiratze lekua kendu gabe, betiere zerbitzuak kalitate galera txikiarekin irudiak eta bideoak konprimitzen dituela onartzen badugu.\nGaur egun, Google Drive-k 15 GB doan eskaintzen dizkigu beste hiru biltegiratze aukera prezio desberdinetan eta erabiltzaile pribatuen nahiz enpresen behar guztietara egokitzea.\n100 GB hilean 1,99 euroren truke.\n1 TB (1000 GB) hilean 9,99 euroren truke\n10 TB (10.000 GB) hilean 99,99 euroren truke\nHau prezioak alda ditzakete, biltegiratze espazioak bezala, beraz, aukera onena ezagutzeko uneko Google Drive prezioak zuzenean zure webgunera joatea da.\nArtikuluaren bide osoa: Gadgeten berriak » General » software » Zer da Google Drive


2016 uztaila | Jardun Euskara Elkartea\nUDALEKU IREKIAK!AZKEN FESTA!!\n2016ko udaleku irekiak gaur amaitu dira. Bergarako Erraldoi taldearekin eta trikitilariekin kaleak girotu ditugu.\nGiro bikaina izan dugu Bergarako kaleetan!\nUDALEKU IREKIEN AZKEN EGUNAK\nUdalekuen azken egunetara heldu gara.\nBihar, ostirala, ekintza berezi batekin emango diegu amaiera 2016ko udalekuei!!\nUDAKO EUSKARAZKO V. POSTAL LEHIAKETA\n2016/07/26 berriak, lehiaketak\nUda iritsi da berriro ere, eta berarekin batera oporrak, bidaiak, jaiak, eguzkia eta aisialdirako tartea. Aurten, bostgarren aldiz, JARDUN EUSKARA ELKARTEAk udako euskarazko postal lehiaketa antolatu du. Udak askorako ematen du, eta oporretan urrutira joan edo bertan geratuta ere, istorio txikiek asko esan dezakete.\nInformazio gehiago: 943763661-605712469 telefono zenbakian.\nPostalak jasotzeko azken eguna 2016ko irailaren 18a izango da.\n3. astearen amaierara heldu gara eta haur eta hezitzaile batzuk gaurko egunean amaiera eman diote aurtengo udalekuei.\nEguraldia ez dugu oso lagun izan gaurkoan, baina hala ere, haur eta hezitzaile batzuk animatu dira apar festan parte hartzera.\nBERGARAKO UDALEKU IREKIAK!\nUdaleku irekietako hirugarren astean sartu gara.\nUdalekuak bere martxarekin jarraitzen dute beroari aurre eginez. Milaka ekintza egiten eta oraindik gelditzen zaizkigunak!!! Bergara eta Osintxu eta Angiozarreko auzoak haurrez beteta!